cyanic-selkie/wikianc huggingface dataset:
ബി. ഉമാദത്തൻ
കൃതികൾ
1. പൊലീസ് സർജന്റെ ഓർമ്മക്കുറിപ്പുകൾ
2. കുറ്റാന്വേഷണത്തിലെ വൈദ്യശാസ്ത്രം
3. അവയവദാനം അറിയേണ്ടതെല്ലാം
4. കേരളത്തിന്റെ കുറ്റാന്വേഷണചരിത്രം
കേസന്വേഷണം
മിസ് കുമാരിയുടെ മരണം, ചാക്കോ വധം, പാനൂർ സോമൻ കേസ്, റിപ്പർ കൊലപാതകങ്ങൾ എന്നീ കേസുകളുടെ അന്വേഷണത്തിൽ പോലീസിനെ സഹായിക്കാൻ ഡോ. ഉമാദത്തൻ രംഗത്തുണ്ടായിരുന്നു. അഭയാക്കേസിലും അന്വേഷണസംഘത്തോടൊപ്പം അദ്ദേഹം പ്രവർത്തിച്ചിട്ടുണ്ട്.
ചങ്ദുസോറസ്
പുറത്തേക്കുള്ള കണ്ണികൾ
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
അസ്തൂറിയൻ ഭാഷ
അസ്തൂറിയൻ ഭാഷ (അല്ലെങ്കിൽ അസ്തൂറിയാനുബാബിൾ എന്നാണറിയപ്പെട്ടിരുന്നത്. പടിഞ്ഞാറൻ ഇബീരിയൻ റോമൻ ഭാഷാഗോത്രത്തിൽപ്പെടുന്ന ഈ ഭാഷ സ്പെയിന്റെ അസ്തൂറിയാസിൽ സംസാരിക്കുന്നു. വലിയ ഒരു ഭാഷാകുടുമ്പമായ അസ്തുർ ലിയോനീസ് ഭാഷകളിൽ ചേർന്നതാണ്. പ്രാദേശികമായി ഇതു സംസാരിക്കുന്നവരുടെ എണ്ണം ഒരു ലക്ഷം വരും. 450,000 പേർ തങ്ങളുടെ രണ്ടാം ഭാഷയായി ഇതിനെ ഉപയോഗിച്ചുവരുന്നു. അസ്തുർ ലിയോനീസ് ഭാഷാകുടുമ്പത്തിൽ മൂന്നു പ്രധാന തരം ഭാഷാഭേദങ്ങളുണ്ട്. പശ്ചിമം, പൂർവ്വം, മദ്ധ്യം എന്നിവയാണവ. ചരിത്രപരമായും ജനവിതരണ അടിസ്ഥാനത്തിലും പൊതുവ്യവഹാര ഭാഷയായി മദ്ധ്യ അസ്തൂറിയൻ ഭാഷാഭേദത്തെയാണ് ഉപയോഗിച്ചുവരുന്നത്. അസ്തൂറിയൻ ഭാഷയ്ക്ക് വ്യതിരിക്തമായ വ്യാകരണവും നിഘണ്ടുവും എഴുത്തുരീതിയും നിലനിൽക്കുന്നുണ്ട്. ഈ ഭാഷയുടെ ഉന്നമനത്തിനായി സ്പെയിനിൽ അക്കദമി ഓഫ് ത അസ്തൂറിയൻ ലാംഗ്വിജ് എന്ന സംഘടന പ്രവർത്തിക്കുന്നുണ്ട്. പക്ഷെ, ഇപ്പോഴും സ്പെയിനിലെ ഔദ്യോഗികഭാഷാഗണത്തിൽ അസ്തൂറിയൻ ഭാഷയെ ഉൾപ്പെടുത്തിയിട്ടില്ല. എങ്കിലും സ്പെയിനിലെ സ്വയംനിർണ്ണയനാവകാശത്തിന്റെ നിയമസംഹിതയിൽ ഈ ഭാഷയെ സംരക്ഷിച്ചിട്ടുണ്ട്. സ്കൂളുകളിൽ ഇതൊരു തിരഞ്ഞെടുക്കാൻ സ്വാതന്ത്യമുള്ള ഭാഷയായി അനുവദിച്ചിട്ടുണ്ട്.
അവലംബം
വർഗ്ഗം:റോമാനിക് ഭാഷകൾ
ലാക്റ്റേറിയസ് ഇൻഡിഗോ
ലാക്റ്റേറിയസ് ഇൻഡിഗോ ഇൻഡിഗോ മിൽക്ക് ക്യാപ്, ഇൻഡിഗോ (അല്ലെങ്കിൽ നീല) ലാക്റ്റേറിയസ്, ബ്ലൂ മിൽക്ക് മഷ്റൂം എന്നിവ സാധാരണനാമങ്ങളാണ്. റസ്സലേസീ കുടുംബത്തിലെ അഗാരിക് ഫംഗസുകളുടെ ഒരു സ്പീഷീസ് ആണ്. വ്യാപകമായി വിതരണം ചെയ്യപ്പെട്ട സ്പീഷീസുകൾ, കിഴക്കൻ വടക്കേ അമേരിക്ക, കിഴക്കനേഷ്യ, മധ്യ അമേരിക്ക എന്നിവിടങ്ങളിൽ സ്വാഭാവികമായും വളരുന്നു. ഇത് തെക്കൻ ഫ്രാൻസിൽ റിപ്പോർട്ട് ചെയ്തിട്ടുണ്ട്. L. ഇൻഡിഗോ ഇലപൊഴിയും വന പ്രദേശങ്ങളിലും സ്തൂപികാഗ്രവനങ്ങളിലും വളരുന്നു. മൈകോറൈസ അസോസിയേഷനായി വിശാലമായ വൃക്ഷങ്ങൾക്കിടയിൽ വളരുന്നു. കൂൺ ടിഷ്യൂ കട്ട് അല്ലെങ്കിൽ ബ്രേക്ക് ചെയ്യുമ്പോൾ മിൽക്ക് അല്ലെങ്കിൽ ലാറ്റെക്സ് പുുറത്തുവരുന്നു. ജീനസ് ലാക്റ്റേറിയസിലുള്ള എല്ലാ അംഗങ്ങളും ഒരേ സവിശേഷത തന്നെ കാണിക്കുന്നു. ഇതിന്റെ നിറം ഇൻഡിഗോ നീലയും ആണ്. പക്ഷേ അത് വായുവിൽ എത്തുന്നതോടെ സാവധാനം പച്ചയായി മാറുന്നു. തൊപ്പിയിൽ 5 മുതൽ 15 സെന്റിമീറ്റർ വരെ വ്യാസമുണ്ട്. തണ്ടിന് 2 മുതൽ 8 സെന്റിമീറ്റർ വരെ (0.8 മുതൽ 3 വരെ) ഉയരവും 1 മുതൽ 2.5 സെന്റിമീറ്റർ വരെ (0.4 മുതൽ 1.0 മില്ലി) വരെ കനവും കാണപ്പെടുന്നു. ഇത് ഒരു ഭക്ഷ്യയോഗ്യമായ കൂൺ ആണ്. ചൈന, ഗ്വാട്ടിമാല, മെക്സിക്കോ എന്നിവിടങ്ങളിൽ ഗ്രാമീണ വിപണികളിൽ ഇവ വിൽക്കുന്നു.
ടാക്സോണമി, നോമൺക്ലേച്ചർ
1822-ൽ അമേരിക്കൻ മൈകോളജിസ്റ്റ് ലൂയിസ് ഡേവിഡ് ദെ ഷ്വീനിറ്റ്സ് അഗാരികസ് ഇൻഡിഗോ ആയി ആദ്യമായി വിവരിച്ചു. ഈ ഇനം പിന്നീട് 1838- ൽ സ്വീഡ് ഇലിയാസ് മാഗ്നസ് ഫ്രൈസ് ആണ് ലാക്റ്റേറിയസ് ജനുസിലേയ്ക്ക് മാറ്റിയത്. ജർമ്മൻ സസ്യശാസ്ത്രജ്ഞനായ ഓട്ടോ കുൺട്സെ 1891-ൽ ലാക്ടിഫ്ലസ് ഇൻഡിഗോയെ റിവിസിയോ ജെനേറം പ്ലാന്റേറം എന്നു പേരിട്ടു. എന്നാൽ നിർദ്ദേശിക്കപ്പെട്ട പേര് മാറ്റം മറ്റുള്ളവർ അംഗീകരിച്ചില്ല. ഹിസ്ലർ, സ്മിത്ത് എന്നിവർ 1960-ലെ വടക്കേ അമേരിക്കൻ വംശജരായ ലാക്റ്റേറിയസിന്റെ പഠനത്തിൽ എൽ. ഇൻഡിഗോയെ സീറുലെയുടെ ടൈപ് സ്പീഷീസായി നിർവ്വചിക്കുന്നു. നീല ലാറ്റക്സ്, സ്റ്റിക്കി, നീല കാപ് തുടങ്ങിയവ ഇവയുടെ സവിശേഷതകളാണ്. 1979-ൽ, ലാക്റ്റേറിയസ് വിഭാഗത്തിൽപ്പെട്ട ഉപവിഭാഗങ്ങളുടെ സംഘടനയിൽ അവർ തങ്ങളുടെ അഭിപ്രായങ്ങളെ പരിഷ്കരിച്ചു. പകരം ലാറ്റക്സ്ന്റെ നിറത്തിൻറെ അടിസ്ഥാനത്തിൽ സബ്ജീനസ് ലാക്ടേറിയസിൽ എൽ. ഇൻഡിഗോ സ്ഥാപിച്ചു. അതിനുശേഷം വായുവുമായി ചേരുമ്പോഴുള്ള വർണ്ണവ്യത്യാസം നിരീക്ഷിച്ചു.
"ഇൻഡിഗോ നീല" എന്ന അർത്ഥം വരുന്ന ലാറ്റിൻ വാക്കിൽ നിന്നാണ് ഇൻഡിഗോ എന്ന പദം.ലഭിച്ചത്. ഇതിന്റെ ഇംഗ്ലീഷ് പേർ "indigo milk cap," the "indigo Lactarius, "blue milk mushroom", "blue Lactarius". എന്നിവയാണ്. സെൻട്രൽ മെക്സിക്കോയിൽ ഇത് അനിൽ, അസുൽ, ഹോങ്കോ അസുൽ, സുയിൻ, സുയൈൻ എന്നിങ്ങനെയാണ് അറിയപ്പെടുന്നത്. വെറക്രൂസ്, പ്യൂബ്ല എന്നിവിടങ്ങളിൽ ക്വസ്ക്യൂ ("നീല") എന്നു വിളിക്കുന്നു.
വിവരണം
മറ്റു പല കൂണുകളെയും പോലെ, L. ഇൻഡിഗോ, ഒരു nodule അല്ലെങ്കിൽ പിൻഹെഡിൽ നിന്ന് വികസിക്കുന്നു. ഇത് ഭൂഗർഭ മൈസീലിയത്തിനകത്ത് രൂപം കൊള്ളുന്നു. നൂലുപോലുള്ള ഫംഗസ് കോശങ്ങളുടെ കൂട്ടത്തെ ഹൈഫെ എന്നുവിളിക്കുന്നു. അത് ജീവജാലത്തിന്റെ കൂട്ടം ഉണ്ടാക്കുന്നു. താപനില, ഈർപ്പം, പോഷക ലഭ്യത എന്നിവയ്ക്ക് അനുയോജ്യമായ പാരിസ്ഥിതിക സാഹചര്യങ്ങളിൽ, ഇവയുടെ ദൃശ്യമായ പ്രത്യുൽപ്പാദന ഘടനകൾ (ഫലവസ്തുക്കൾ) രൂപം കൊള്ളുന്നു. ഫ്രൂട്ട് ബോഡിയുടെ തൊപ്പിക്ക് 5 മുതൽ 15 സെന്റീമീറ്റർ (2.0, 5.9 ഇഞ്ച്) വ്യാസം കാണപ്പെടുന്നു. ചെറുതായിരിക്കുമ്പോൾ തൊപ്പിയുടെ മാർജിൻ അകത്തേക്ക് മടങ്ങിയിരിക്കുന്നു എന്നാൽ പക്വതയാകുമ്പോൾ അത് ഉയർന്നു വരികയും ചെയ്യുന്നു. പുതുമയായിരിക്കുമ്പോൾ തൊപ്പി ഉപരിതലത്തിൽ നീലനിറത്തിലായിരിക്കും. പുതുമ നഷ്ടപ്പെടൂമ്പോൾ കറുത്ത നിറമുള്ളതും ചാരനിറമുള്ളതും അല്ലെങ്കിൽ വെള്ളിനിറത്തിലുള്ള നീലനിറത്തോടും, ചിലപ്പോൾ പച്ചകലർന്ന പിളർപ്പിനുമൊപ്പവും കാണപ്പെടുന്നു. പലപ്പോഴും സോണേറ്റ് ആണ്: ഇളം നിറമുള്ള ഇരുണ്ട സോണുകളുള്ള ഇവയുടെ തൊപ്പി പ്രത്യേകിച്ച് അരികിൽ കറുത്ത നീലനിറത്തിൽ കാണപ്പെടുന്നു. ചെറുതായിരിക്കുമ്പോൾ തൊപ്പിയിൽ തൊട്ടാൽ ഒട്ടുന്ന വിധത്തിൽ കാണപ്പെടുന്നു..
ഒനോണ്ടാഗ തടാകം
ഒനോണ്ടാഗ തടാകം യു.എസ്. സംസ്ഥാനമായ ന്യൂയോർക്കിൻറെ മധ്യമേഖലയിൽ സിറാക്കൂസ് നഗരത്തോട് തൊട്ട് ചേർന്ന് വടക്കുപടിഞ്ഞാറൻ ദിക്കിൽ സ്ഥിതിചെയ്യുന്ന ഒരു തടാകമാണ്. തടാകത്തിന്റെ തെക്കുകിഴക്കേ അറ്റവും തെക്കുപടിഞ്ഞാറൻ തീരവും വ്യാവസായിക മേഖലകളോടും എക്‌സ്‌പ്രസ്‌വേകളോടും തൊട്ടുചേർന്നും വടക്കുകിഴക്കൻ തീരവും വടക്കുപടിഞ്ഞാറൻ അറ്റവും ഉദ്യാനങ്ങളുടേയും മ്യൂസിയങ്ങളുടെയും ഒരു പരമ്പരയോട് ചേർന്നുമാണ് സ്ഥിതിചെയ്യുന്നത്.
ഇത് ഫിംഗർ ലേക്സ് മേഖലയ്ക്ക് സമീപമാണെങ്കിലും, പരമ്പരാഗതമായി ഫിംഗർ തടാകങ്ങളിൽ ഒന്നായി പരിഗണിക്കപ്പെടുന്നില്ല. ഒരു ഡിമിക്റ്റിക് തടാകമായ ഒനോണ്ടാഗ തടാകത്തിലെ ജലം വർഷത്തിൽ രണ്ടുതവണ മുകളിൽ നിന്ന് താഴേക്ക് പൂർണ്ണമായും കലരുന്നു. 4.6 മൈൽ (7.4 കിലോമീറ്റർ) നീളവും 1 മൈൽ (1.6 കിലോമീറ്റർ) വീതിയുമുള്ള തടാകം 4.6 ചതുരശ്ര മൈൽ (12 ചതുരശ്ര കിലോമീറ്റർ) പ്രദേശത്തായി വ്യാപിച്ചുകിടക്കുന്നു. തടാകത്തിന്റെ പരമാവധി ആഴം 63 അടിയും (19 മീറ്റർ) ശരാശരി ആഴം 35 അടിയുമാണ് (11 മീറ്റർ). 642 ചതുരശ്ര കിലോമീറ്റർ (248 ചതുരശ്ര മൈൽ) വിസ്തീർണ്ണമുള്ള ഇതിൻറെ നീർത്തട പ്രദേശം, സിറാക്കൂസിന് കിഴക്കും വടക്കും അറ്റങ്ങൾ ഒഴികെയുള്ള ഒനോണ്ടാഗ കൗണ്ടി, കയുഗ കൗണ്ടിയുടെ തെക്കുകിഴക്കൻ മൂല, ഒനോണ്ടാഗ നേഷൻ ടെറിട്ടറി എന്നിവ ഉൾക്കൊള്ളുന്നതും ഏകദേശം 450,000  ജനങ്ങൾക്ക് ജലലഭ്യത ഉറപ്പുവരുത്തുന്നതുമാണ്.
ഒനോണ്ടാഗ തടാകത്തിൻറെ രണ്ട് പ്രകൃതിദത്ത പോഷകനദികൾ തടാകത്തിലേക്കുള്ള മൊത്തം ജലപ്രവാഹത്തിന്റെ ഏകദേശം 70% സംഭാവന ചെയ്യുന്നു. നയൻമൈൽ ക്രീക്ക്, ഒനോണ്ടാഗ ക്രീക്ക് എന്നിവയാണ് ഈ പോഷകനദികൾ. മെട്രോപൊളിറ്റൻ സിറാക്കൂസ് വേസ്റ്റ് വാട്ടർ ട്രീറ്റ്മെന്റ് പ്ലാന്റ് (മെട്രോ) വാർഷിക ഒഴുക്കിന്റെ 20% സംഭാവന ചെയ്യുന്നു. ഇത്രയധികം സംസ്‌കരിച്ച മലിനജലം യു.എസിലെ മറ്റൊരു തടാകത്തിലേയ്ക്കും ലഭിക്കുന്നില്ല. ലേ ക്രീക്ക്, സെനെക നദി, ഹാർബർ ബ്രൂക്ക്, സോമിൽ ക്രീക്ക്, ട്രിബ്യൂട്ടറി 5 എ, ഈസ്റ്റ് ഫ്ലൂം എന്നിവ ഉൾപ്പെടുന്ന മറ്റ് പോഷകനദികൾ തടാകത്തിലേക്കുള്ള ജലപ്രവാഹത്തിന്റെ ബാക്കി 10% സംഭാവന ചെയ്യുന്നു. കൈവഴികൾ വർഷത്തിൽ ഏകദേശം നാല് തവണ തടാകജലത്തെ പുറത്തേയ്ക്ക് തള്ളുന്നു. തടാകത്തിൽനിന്നുപുറത്തേയ്ക്ക് ഒഴുകുന്ന ജലം വടക്കുപടിഞ്ഞാറൻ ദിശയിൽ ഒഴുകി ഒനെയ്ഡ നദിയുമായി സംയോജിച്ച് ഓസ്‌വെഗോ നദി രൂപപ്പെടുന്ന സെനെക നദിയിലേക്ക് എത്തുകയും അന്തിമമായി ഒണ്ടാറിയോ തടാകത്തിൽ പതിക്കുകയും ചെയ്യുന്നു.
റിച്ചാർഡ് കാർവെൽ
അമേരിക്കൻ നോവലിസ്റ്റായ വിൻസ്റ്റൺ ചർച്ചിൽ എഴുതിയ ചരിത്ര നോവലാണ് റിച്ചാർഡ് കാർവൽ. 1899 ൽആദ്യമായി പ്രസിദ്ധീകരിക്കപ്പെട്ട ഈ നോവൽ വൻവിജയമാകുകയും ഏകദേശം രണ്ട് ദശലക്ഷം കോപ്പികൾ വിൽപ്പന നടത്തുകയും ചെയ്തതോടെ രചയിതാവ് ഒരു ധനവാനായി മാറുകയും ചെയ്തു. എട്ടു വാല്യങ്ങളായി പ്രസിദ്ധീകരിക്കപ്പെട്ട ഈ നോവൽ പതിനെട്ടാം നൂറ്റാണ്ടിലെ ഒരു മാന്യദേഹത്തിൻറെ സ്മരണകളുടെ രൂപത്തിലാണ്. അമേരിക്കൻ സ്വാതന്ത്ര്യസമര കാലഘട്ടത്തിൽ ഭാഗികമായി മേരിലാൻറ്, ലണ്ടൻ, ഇംഗ്ലണ്ട് എന്നീ പ്രദേശങ്ങൾ ചുറ്റിപ്പറ്റിയാണ് ഇതിലെ കഥ മുന്നേറുന്നത്.
അവലംബം
വർഗ്ഗം:അമേരിക്കൻ നോവലുകൾ
ജാഗ്രതാസമിതികൾ
സ്ത്രീകൾക്കെതിരായ അക്രമങ്ങൾ തടയുന്നതിനും സ്ത്രീകളുടെ അവകാശങ്ങൾ സംരക്ഷിക്കുന്നതിനും കേരളസർക്കാർ രൂപംകൊടുത്ത സമിതിയാണ് ജാഗ്രതാസമിതി. പഞ്ചായത്തുകളിലും മുനിസിപ്പാലിറ്റികളിലും കോർപ്പറേഷനുകളിലും ജാഗ്രതാസമിതികൾ പ്രവർത്തിക്കുന്നു. ഉന്നതാധികാരികളുടെ സഹായം ആവശ്യമുള്ള കേസുകൾ ജില്ലാ കളക്ടർ ചെയർമാനായുള്ള ജില്ലാ സമിതിയ്ക്ക് സമർപ്പിക്കും.
അവലംബം
വർഗ്ഗം:സ്ത്രീകൾക്കെതിരായ കുറ്റകൃത്യങ്ങൾ ഇന്ത്യയിൽ
അലെക്സ വേഗ
അലെക്സ പെനവേഗ (മുമ്പ്, വേഗ; ജനനം: ആഗസ്റ്റ് 27, 1988) ഒരു അമേരിക്കൻ അഭിനേത്രിയും ഗായികയുമാണ്. സ്പൈ കിഡ്സ് സിനിമാ പരമ്പരയിലെകാർമെൻ കോർട്ടസ്, റിപോ! ദ ജെനറ്റിക് ഓപ്പറയിലെ (2008) ഷിലോ വാല്ലെയ്സ് തുടങ്ങിയ കഥാപാത്രങ്ങളിലൂടെയാണ് അവർ അറിയപ്പെടുന്നത്. 2009 ൽ എബിസി ഫാമിലി പരമ്പരയായ റൂബി & ദ റോക്കിറ്റ്സിലെ റൂബി ഗാല്ലഘെർ എന്ന കഥാപാത്രമായി അവർ അഭിനയിച്ചിരുന്നു.
ജീവിതരേഖ
ഫ്ലോറിഡയിലെ മയാമിയിലാണ് അലെക്സ വേഗ ജനിച്ചത്. ഫ്ലോറിഡയിലെ ഓകാലയിലെ ഒരു മേച്ചിൽപ്രദേശത്താണ് അവരുടെ ജീവിതത്തിലെ ആദ്യ നാല് വർഷങ്ങൾ ചെലവഴിക്കപ്പെട്ടത്. അവരുടെ പിതാവ് കൊളംബിയൻ സ്വദേശിയും മാതാവ് ജിന റൂയെ ഒരു മുൻ അമേരിക്കൻ മുൻ മോഡലുമായിരുന്നു. നടി മക്കെൻസീ വേഗ ഉൾപ്പെടെ അലെക്സ വേഗയ്ക്ക് ആറ് സഹോദരങ്ങളുണ്ട്. നാലു വയസ്സു പ്രായമുള്ളപ്പോൾ വേഗ കാലിഫോർണിയയിലേക്ക് അവരുടെ കുടുംബത്തോടൊപ്പം മാറിത്താമസിച്ചു. കൗമാരപ്രായത്തിൽ, അവൾ വീട്ടിലിരുന്നാണ് വിദ്യാഭ്യാസം ചെയ്തത്.
അവലംബം
വർഗ്ഗം:1988-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
ഫുലെൻജിയ
തുടക്ക ജുറാസ്സിക് കാലത്ത് ജീവിച്ചിരുന്ന ഒരു ദിനോസർ ആണ് ഫുലെൻജിയ. ഇവ പ്രോസോറാപോഡ് ആണോ അതോ അടിസ്ഥാന സോറാപോഡമോർഫ ആണോ എന്ന് തീർച്ചയായിടില്ല. ഇവയുടെ ഫോസ്സിൽ കിട്ടിയിടുള്ളത് ചൈനയിൽ നിന്നും ആണ്. ഇവയുടെ വർഗം തിരിച്ചത് 1977-ൽ ആണ്. ഇവയെ നോമെൻ ഡുബിയം ആയി കണക്കാകുന്നു.
സൊമാലി ഭാഷ
കുഷിറ്റിക് ശാഖയിൽ പെട്ട ഒരു ആഫ്രോ-ഏഷ്യാറ്റിക് ഭാഷയാണ് സൊമാലി (ഉച്ചാരണം ) (Af-Soomaali, اللغة الصومالية). ഗ്രേറ്റർ സൊമാലിയ പ്രദേശത്തെ സൊമാലി വംശജരും പുറം നാടുകളിലേയ്ക്ക് കുടിയേറിയ സൊമാലിയക്കാരുമാണ് ഈ ഭാഷ സംസാരിക്കുന്നത്. ഇത് ഫെഡറൽ റിപ്പബ്ലിക് ഓഫ് സൊമാലിയയുടെ ഔദ്യോഗിക ഭാഷയും എത്യോപ്യയിലെ സൊമാലി പ്രദേശത്തെ പ്രായോഗികാവശ്യങ്ങൾക്കായുപയോഗിക്കുന്ന ഭാഷയും ജിബൂട്ടിയിലെ ദേശീയ ഭാഷയുമാണ്. അയൽ മേഖലകളിലെ ചില വർഗ്ഗ ന്യൂനപക്ഷങ്ങൾ ഈ ഭാഷ സ്വീകരിച്ചിട്ടുമുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:സൊമാലി ഭാഷ വർഗ്ഗം:ഭാഷകൾ
ബട്ടർ‌നട്ട് ഹിൽ
ഇൻഡ്യാനയിലെ വിഗോ കൗണ്ടിയിലെ ടെറെ ഹൗട്ടിൽ സ്ഥിതിചെയ്യുന്ന ചരിത്രപരമായ ഒരു വീടാണ് പ്രോസ്പെക്റ്റ് ഹിൽ, ബ്ലെയ്ക്ക് ഹൗസ്, റോസ് ഹൗസ് എന്നും അറിയപ്പെടുന്ന ബട്ടർ‌നട്ട് ഹിൽ. ഇത് 1835-ൽ നിർമ്മിച്ചതാണ്. 1869 ലും 1902 ലും ഇത് പുതുക്കിയിരുന്നു. ഇത് രണ്ട് നിലകളുള്ള, കേന്ദ്ര പാസേജ് പദ്ധതിയും പ്രാദേശിക ഗ്രീക്ക് റിവൈവൽ ശൈലിയിലുള്ള ഇഷ്ടിക വാസസ്ഥലവുമാണ്.
അവലംബം
വർഗ്ഗം:ഇന്ത്യാനയിലെ ചരിത്രപരമായ സ്ഥലങ്ങളുടെ ദേശീയ രജിസ്റ്ററിലെ വീടുകൾ
ക്രിസ്റ്റീൻ അൽവൈൻ
പാൻക്രിയാറ്റിക് ക്യാൻസറിലെ ഇമ്യൂണോടോക്സിൻ ചികിത്സയെക്കുറിച്ച് ഗവേഷണം നടത്തുന്ന ഒരു അമേരിക്കൻ ഗൈനക്കോളജിസ്റ്റും ബയോളജിസ്റ്റുമാണ് ക്രിസ്റ്റിൻ കാമ്പോ അലവിൻ. നാഷണൽ കാൻസർ ഇൻസ്റ്റിറ്റ്യൂട്ടിലെ ഗവേഷകയാണവർ.
കരിയറും ഗവേഷണവും
2014 ൽ ക്ലിനിക്കൽ ഇൻവെസ്റ്റിഗേറ്റർ ഡെവലപ്‌മെന്റ് പ്രോഗ്രാമിന്റെ ഭാഗമായി എൻ‌സി‌ഐയുടെ മോളിക്യുലർ ബയോളജി ലബോറട്ടറിയിൽ അസിസ്റ്റന്റ് ക്ലിനിക്കൽ ഇൻവെസ്റ്റിഗേറ്ററായി ജോലിയിൽ പ്രവേശിച്ച അവർ 2016 ലെ എൻ‌എ‌എച്ച് ലാസ്ക്കർ സ്കോളർ പ്രോഗ്രാം വഴി ഔദ്യോഗികമായി ഒരു ഗവേഷകയായി മാറി. പാൻക്രിയാറ്റിക് ക്യാൻസറിലെ ഇമ്യൂണോടോക്സിൻ ചികിത്സയുടെ ഉപയോഗത്തെക്കുറിച്ചാണ് അൽവൈൻ ഗവേഷണം നടത്തുന്നത്. ആഗ്നേയഗ്രന്ഥി, അണ്ഡാശയം എന്നിവയിലുണ്ടാകുന്ന അനേകതരം കാൻസർ ട്യൂമർ കോശങ്ങളുടെ ഉപരിതലത്തിലും ചില ശ്വാസകോശ അർബുദങ്ങളിലും കാണപ്പെടുന്ന മാംസ്യമായ മിസോതെലിനെ ലക്ഷ്യം വെക്കുന്ന 2 റീക്കോംബിനന്റ് ഇമ്മ്യൂണോടോക്സിനുകളെ പരിശോധിക്കുകയും പരിഷ്ക്കരിച്ചെടുക്കുകയുമാണ് അൽവൈനിന്റെ ലാബിലും ക്ലീനിക്കിലും ചെയ്യുന്നത്.
സ്വകാര്യ ജീവിതം
എൽവൈൻ വിവാഹിതയാണ്. രണ്ട് പെൺമക്കളുമുണ്ട്.
പുറംകണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ
സൈറസ് എസ്. പൂനാവാല
ഇന്ത്യക്കാരനായ ഒരു ബിസിനസുകാരനാണ് '''സൈറസ് എസ്. പൂനാവാല.''' (ജനനം: 1941). വാക്സിനുകൾ നിർമ്മിക്കുന്ന ഇന്ത്യൻ ബയോടെക് കമ്പനിയായ സിറം ഇൻസ്റ്റിറ്റ്യൂട്ട് ഓഫ് ഇന്ത്യ ഉൾപ്പെടുന്ന പൂനാവാല ഗ്രൂപ്പിന്റെ ചെയർമാനാണ് അദ്ദേഹം.
കുടുംബം
ഒരു പാർസി കുടുംബത്തിലാണ് സൈറസ് പൂനാവാല ജനിച്ചത്. അച്ഛൻ സോളി പൂനാവാല ഒരു കുതിര ബ്രീഡറായിരുന്നു. സൈറസിന്റെ ഭാര്യ വില്ലൂ പൂനാവാല 2010 -ൽ അന്തരിച്ചു. നിലവിൽ സെറം ഇൻസ്റ്റിറ്റ്യൂട്ട് ഓഫ് ഇന്ത്യയുടെ സിഇഒ ആയി ജോലി ചെയ്യുന്ന അദാർ മകനാണ്.
മനുഷ്യസ്‌നേഹപ്രവർത്തനങ്ങൾ
നോ കോനുമായി സഹകരിച്ച് മെയ് 2019-ൽ, പൂനാവാല സൗജന്യ വാക്സിനേഷനു വേണ്ടി 100 ആയിരം മീസിൽസ് വാക്സിൻ ഡോസുകൾ ഉക്രയിനിൽ വിതരണം ചെയ്തു.
പാട്രിസ് കുള്ളേഴ്സ്
ഒരു അമേരിക്കൻ പ്രവർത്തകയും ബ്ലാക്ക് ലൈവ്സ് മാറ്റർ പ്രസ്ഥാനത്തിന്റെ സഹസ്ഥാപകയും കലാകാരിയും എഴുത്തുകാരിയുമാണ് പാട്രിസ് മേരി ഖാൻ-കുള്ളോർസ് ബ്രിഗ്നാക് (മുമ്പ്, കുള്ളേഴ്സ്-ബ്രിഗ്നാക്; ജനനം ജൂൺ 20, 1983). കുള്ളേഴ്സ് 2013 ൽ #BlackLivesMatter ഹാഷ്‌ടാഗ് സൃഷ്ടിക്കുകയും പ്രസ്ഥാനത്തെക്കുറിച്ച് വ്യാപകമായി എഴുതുകയും സംസാരിക്കുകയും ചെയ്തു. കുള്ളേഴ്സ് വാദിക്കുന്ന മറ്റ് വിഷയങ്ങളിൽ ലോസ് ഏഞ്ചൽസിലെ ജയിൽ നിർമ്മാർജനവും എൽജിബിടിക്യു അവകാശങ്ങളും ഉൾപ്പെടുന്നു. വിമർശനാത്മക സിദ്ധാന്തത്തിൽ നിന്നുള്ള ആശയങ്ങളും ലോകമെമ്പാടുമുള്ള സാമൂഹിക പ്രസ്ഥാനങ്ങളും കുള്ളേഴ്സ് അവരുടെ ആക്ടിവിസത്തിൽ സമന്വയിപ്പിക്കുന്നു. അവർ When They Call You a Terrorist: A Black Lives Matter Memoirന്റെ രചയിതാവാണ്.
ആദ്യകാല ജീവിതവും വിദ്യാഭ്യാസവും
കാലിഫോർണിയയിലെ ലോസ് ഏഞ്ചൽസിലാണ് കുള്ളേഴ്സ് ജനിച്ചത്. അവരുടെ അമ്മ ചെറിസ് ഫോളി ഒരു യഹോവയുടെ സാക്ഷിയാണ്. അവരുടെ ജീവശാസ്ത്രപരമായ പിതാവ് ഗബ്രിയേൽ ബ്രിഗ്നാക് ആയിരുന്നു. അവർക്ക് പതിനൊന്ന് വയസ്സ് വരെ അവർ തമ്മിൽ കണ്ടുമുട്ടിയിരുന്നില്ല. അടച്ചുപൂട്ടുന്നതിനുമുമ്പ് കുറഞ്ഞ ശമ്പളമുള്ള ജോലികളിൽ ജോലി ചെയ്യാൻ നിർബന്ധിതനായ വാൻ ന്യൂസിലെ ജനറൽ മോട്ടോഴ്സ് പ്ലാന്റിൽ ജോലി ചെയ്തിരുന്ന ആൾട്ടൻ കുള്ളേഴ്സിന്റെ വീട്ടിലാണ് അവർ വളർന്നത്. അവൾക്ക് മൂന്ന് സഹോദരങ്ങളുണ്ട് - പോൾ, മോണ്ടെ എന്നീ രണ്ട് സഹോദരന്മാരും ജാസ്മിൻ എന്ന സഹോദരിയുമുണ്ട്. ആവർത്തിച്ചുള്ള കുറ്റവാളിയായ ഗബ്രിയേൽ മയക്കുമരുന്നുമായി ബന്ധപ്പെട്ട കേസുകളിൽ പലതവണ ജയിലിലടയ്ക്കപ്പെടുകയും 2009 ൽ ഭവനരഹിതനായി മരണപ്പെടുകയും ചെയ്തു. അവരുടെ ജീവിതത്തിൽ സ്ഥിരമായതും കരുതലുള്ളതുമായ ഒരു സാന്നിധ്യമുണ്ടെന്ന് കുള്ളേഴ്സ് അദ്ദേഹത്തെ വിശേഷിപ്പിച്ചു.
സാൻ ഫെർണാണ്ടോ താഴ്വരയിലെ ദരിദ്രവും വലിയൊരു മെക്സിക്കൻ-അമേരിക്കൻ അയൽപക്കവുമായ വാൻ ന്യൂസിലെ ഒരു സെക്ഷൻ 8 അപ്പാർട്ട്മെന്റിലാണ് കുള്ളേഴ്സ് വളർന്നത്. അവരുടെ രണ്ടാനച്ഛനായ ആൾട്ടൺ ഒടുവിൽ തന്റെ കുടുംബം ഉപേക്ഷിച്ചു. ചെറീസിനെ സ്വന്തം മക്കളെ വളർത്താൻ ഏൽപ്പിച്ചു. അവർക്ക് 9 വയസ്സുള്ളപ്പോൾ അവരുടെ 11, 13 വയസ്സുള്ള സഹോദരന്മാരെ ദുർന്നടത്തത്തിന് പോലീസ് അറസ്റ്റുചെയ്യുന്നത് താൻ കണ്ടതായി കുള്ളേഴ്സ് പറഞ്ഞു. 12 -ആം വയസ്സിൽ, അവൾ കഞ്ചാവ് വലിച്ചതിന് അറസ്റ്റിലായി. ഈ സമയത്ത്, ഷെർമൻ ഓക്സിലെ പ്രതിഭാധനരായ കുട്ടികൾക്കായുള്ള സമ്പന്നരായ മിക്കവാറും വെളുത്തവർക്കുള്ള വിദ്യാലയമായ മില്ലികൻ മിഡിൽ സ്കൂളിലെ വിദ്യാർത്ഥിയായിരുന്നു അവർ. കുള്ളേഴ്സ് വിവരിക്കുന്നു അമ്മയോടൊപ്പം അവരുടെ അയൽക്കാരിയായ മോണ്ടെയുടെ കാമുകി സിന്തിയയിൽ നിന്നും കടം വാങ്ങിയ ശോച്യാവസ്ഥയിലുള്ള ഒരു കാറിൽ പോകാൻ അവൾക്ക് ലജ്ജ തോന്നി. സ്കൂളിലെ വെള്ളക്കാരായ പെൺകുട്ടികളാണ് കഞ്ചാവ്‌ പരിചയപ്പെടുത്തിയതെന്നും അവർ പറയുന്നു. എന്നിരുന്നാലും, അവൾ അറസ്റ്റിലായപ്പോൾ, അവളുടെ മോശം ഗ്രേഡുകൾ കാരണം വേനൽക്കാല സ്കൂളിന്റെ ഭാഗമായി, തൊഴിലാളിവർഗ കുടുംബങ്ങളുടെയും വെള്ളക്കാരല്ലാത്തവരുടെയും കുട്ടികൾ അടങ്ങുന്ന ഒരു സ്കൂളായ വാൻ ന്യൂസ് മിഡിൽ സ്കൂളിൽ പഠിക്കുകയായിരുന്നു. അവളെ സംബന്ധിച്ചിടത്തോളം പരിവർത്തനം ഒരു ഞെട്ടലായിരുന്നു. കാരണം സ്കൂളിന് ഒരു മെറ്റൽ ഡിറ്റക്ടർ ഉണ്ടായിരുന്നു. അവളുടെ മറ്റ് സ്കൂളിൽ നിന്ന് വ്യത്യസ്തമായി പോലീസ് കാവൽ ഏർപ്പെടുത്തിയിരുന്നു.
സാറാ കെ. ഇംഗ്ലണ്ട്
ഫിസിയോളജിസ്റ്റും ബയോഫിസിസ്റ്റുമാണ് '''സാറാ കെ. ഇംഗ്ലണ്ട്'''. മാസം തികയാതെയുള്ള ജനനത്തിന്റെ ജീവശാസ്ത്രപരമായ പരസ്പരബന്ധം മനസ്സിലാക്കാൻ ഗർഭാശയത്തിലെ മിനുസമാർന്ന പേശികളിലെ കാറ്റേഷൻ ചാനലുകളിൽ ഇംഗ്ലണ്ട് ഗവേഷണം നടത്തുന്നു. കൂടാതെ വാഷിംഗ്ടൺ യൂണിവേഴ്സിറ്റിയിലെ പ്രീമെച്യുരിറ്റി റിസർച്ച് സെന്ററിന്റെ അസോസിയേറ്റ് പ്രോഗ്രാം ഡയറക്ടറും സെന്റർ ഫോർ റീപ്രൊഡക്റ്റീവ് ഹെൽത്ത് സയൻസസിന്റെ വൈസ് ചെയർമാനുമാണ്. 2005-ൽ, ഇംഗ്ലണ്ട് സെനറ്റർ ഹിലാരി ക്ലിന്റന്റെ ഓഫീസിൽ റോബർട്ട് വുഡ് ജോൺസൺ ഫൗണ്ടേഷൻ ഹെൽത്ത് പോളിസി ഫെലോ ആയി തിരഞ്ഞെടുക്കപ്പെട്ടു. അവിടെ നയ മാറ്റങ്ങൾക്ക് വഴികാട്ടിയായി അവർ പ്രസവചികിത്സയിലും ഗൈനക്കോളജിയിലും തന്റെ ശാസ്ത്രീയ വൈദഗ്ദ്ധ്യം ഉപയോഗിച്ചു.
ആദ്യകാല ജീവിതവും വിദ്യാഭ്യാസവും
മിനസോട്ടയിലെ സെന്റ് പോൾ എന്ന സ്ഥലത്താണ് ഇംഗ്ലണ്ട് ജനിച്ചത്. ഇംഗ്ലണ്ടിനും അവരുടെ നാല് സഹോദരന്മാർക്കും മെച്ചപ്പെട്ട നിലവാരമുള്ള വിദ്യാഭ്യാസം ലഭിക്കുന്നതിനായി ഫെയർ ഹൗസിംഗ് ആക്റ്റ് പാസാക്കിയതിന് ശേഷം 1969-ൽ അവരുടെ കുടുംബം ഹൈലാൻഡ് പാർക്ക് പരിസരത്തേക്ക് താമസം മാറ്റി. ഇംഗ്ലണ്ടിന്റെ പിതാവ് ഒരു ഫിസിഷ്യൻ ആയിരുന്നു. അവരുടെ അമ്മ റിയൽ എസ്റ്റേറ്റിൽ ജോലി ചെയ്തു. കുടുംബത്തിൽ വിദ്യാഭ്യാസത്തിന് മുൻഗണന നൽകണമെന്ന് അവർ ഉറപ്പുവരുത്തി. ഇംഗ്ലണ്ട് എക്കാലവും ശാസ്ത്രത്തെ സ്നേഹിച്ചിരുന്നു, വൈദ്യശാസ്ത്രത്തിനുപകരം അക്കാഡമിയയിൽ ഒരു കരിയർ തുടരാൻ തീരുമാനിച്ചു.
പുരസ്കാരങ്ങളും ബഹുമതികളും
2015 അലൻ എ., എഡിത്ത് എൽ. വുൾഫ് എന്നിവർ സെന്റ് ലൂയിസിലെ വാഷിംഗ്ടൺ യൂണിവേഴ്സിറ്റിയിലെ മെഡിസിൻ പ്രൊഫസർ 2005 റോബർട്ട് വുഡ് ജോൺസൺ ഹെൽത്ത് പോളിസി ഫെല്ലോ 2005-2020 മാർച്ച് ഡിംസ് പ്രീമെച്യുരിറ്റി റിസർച്ച് ഇനിഷ്യേറ്റീവ് ഗ്രാന്റി 1996 UNCF-മെർക്ക് സയൻസ് ഇനിഷ്യേറ്റീവ് പോസ്റ്റ്ഡോക്ടറൽ സയൻസ് റിസർച്ച് ഫെലോഷിപ്പ് 1994 നാഷണൽ സയൻസ് ഫൗണ്ടേഷൻ ന്യൂനപക്ഷ പോസ്റ്റ്ഡോക്ടറൽ റിസർച്ച് ഫെലോഷിപ്പ്
കന്നിക്കൊയ്ത്ത്
വൈലോപ്പിള്ളി ശ്രീധരമേനോൻ രചിച്ച പ്രശസ്തമായ ഒരു കവിതയാണ് കന്നിക്കൊയ്ത്ത്.
കൊയ്ത്തിനെ ഒരുത്സവമാക്കുന്ന പ്രകൃതിയുടെ പ്രസാദാത്മകതയെ മൃത്യുവിന്റെ ധാഷ്ട്യത്തിന്ന്മുകളിൽ ജീവിതാസക്തിയുടെ വിജയമായി ചിത്രീകരിച്ചിരിക്കുന്നു. ഓരോകൊയ്ത്തും അടുത്തവിത്തിറക്കത്തിനാണെന്ന് നമ്മെ ഓർമ്മിപ്പിക്കുന്നു. അതുകൊണ്ട കൊയ്ത്തിനെ (മരണത്തെ) ഉത്സവമാക്കാൻ കവി ക്ഷണിക്കുന്നു.
വർഗ്ഗം:മലയാളകവിതകൾ
കുന്നവറ ദേശീയോദ്യാനം
ഓസ്ട്രേലിയയിലെ ന്യൂ സൗത്ത് വെയിൽസിൽ അർമിഡേലിൽ നിന്നും 80 കിലോമീറ്ററും വാട്ടർഫാൾ വേയിൽ നിന്ന് 10 കിലോമീറ്ററും സിഡ്നിയിൽ നിന്നും 565 കിലോമീറ്ററും അകലെയായി സ്ഥിതിചെയ്യുന്ന ദേശീയോദ്യാനമാണ് കുന്നവറ ദേശീയോദ്യാനം. ന്യൂ ഇംഗ്ലണ്ട് ദേശീയോദ്യാനം വടക്കു-കിഴക്കു അതിർത്തിയിലായി കുന്നവറ ദേശീയോദ്യാനവുമായി ചേർന്നിരിക്കുന്നു. ഓക്സ്ലി വൈൽഡ് റിവേഴ്സ് ദേശീയോദ്യാനം തെക്കൻ കോണിലൂടെ ഈ ദേശീയോദ്യനവുമായി യോജിക്കുന്നു.
ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടുകളുടെ ന്യൂ ഇംഗ്ലണ്ട് വിഭാഗത്തിന്റെ ഭാഗമായി 1986 ൽ ദേശീയോദ്യാനത്തെ ചേർത്തു. 2007 ൽ ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ ഇതിനെ ഉൾപ്പെടുത്തി.
അവലംബം
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മെൽവിൽ ഡി മെല്ലൊ
ആകാശവാണിയുടെ ശ്രദ്ധേയനായ ഒരു വാർത്താപ്രക്ഷേപകനായിരുന്നു മെൽവിൽ ഡി മെല്ലൊ (1913 - 1989). സ്വതന്ത്രഭാരതത്തിലെ പല സുപ്രധാനസംഭവങ്ങളെപ്പറ്റി അദ്ദേഹം നൽകിയ റിപ്പോർട്ടുകളും റേഡിയോയിലൂടെയുള്ള തത്സമയവിവരണങ്ങളും അദ്ദേഹത്തെ പ്രശസ്തനാക്കി. വാർത്താവിനിമയ രംഗത്തേക്കുള്ള സമഗ്രസംഭാവനകൾ പരിഗണിച്ചുകൊണ്ട്‌ 1963-ൽ ഭാരത സർക്കാർ പദ്മശ്രീ നൽകി അദ്ദേഹത്തെ ആദരിച്ചു.
ജീവിത രേഖ
മസ്സൂരിയിലെ സെന്റ്‌ ജോർജസ് കോളേജിൽ വിദ്യാഭ്യാസം പൂർത്തിയാക്കി. ആകാശവാണിയിൽ ചേരുന്നതിനു മുമ്പ് കരസേനയിൽ 5/2 പഞ്ചാബ്‌ റെജിമെന്റിൽ ലെഫ്റ്റനന്റായി സേവനം അനുഷ്ഠിച്ചു. കൊരാലി എമ്മ ഡി മെല്ലോ ഭാര്യയാണ്.
ഔദ്യോകിക ജീവിതം
1950 - 1971 കാലഘട്ടത്തിൽ 'സ്റ്റാഫ് ആർട്ടിസ്റ്റ്' വിഭാഗത്തിൽപ്പെട്ട ആകാശവാണി ജീവനക്കാരനായിരുന്നു. ഉദ്യോഗത്തിൽ നിന്ന് വിരമിച്ച ശേഷം ആകാശവാണിയിലെ ഇമെററ്റസ് നിർമാതാവായി (emeritus producer) 5 വർഷം തുടർന്നു. സ്വാതന്ത്ര്യാനന്തര ഭാരതത്തിലെ പല നിർണായക സംഭവങ്ങളെ പറ്റി തന്റെ ഗംഭീര പുരുഷസ്വരത്തിലുള്ള വിവരണം റേഡിയോയിലൂടെ ശ്രോതാക്കളിൽ എത്തിച്ചു ശ്രദ്ധേയനായി. 1948-ഇൽ ബിർളാ ഹൌസിൽ നിന്ന് രാജ്‌ഘട്ട് വരെയുള്ള ഗാന്ധിജിയുടെ വിലാപയാത്രയ്ക്ക് ഒരു രാജ്യത്തിന്റെ മുഴുവൻ ദുഖവും ആദരാഞ്ജലികളും പ്രതിഫലിച്ചുകൊണ്ട്‌ മെല്ലോ നൽകിയ 7 മണിക്കൂർ നീണ്ട തത്സമയവിവരണം ഇന്ത്യയിലെ റേഡിയോ പ്രക്ഷേപണ ചരിത്രത്തിലെ ഒരു ശ്രദ്ധേയ മുഹൂർത്തമായി വിലയിരുത്തപ്പെടുന്നു. 1952-ഇൽ എലിസബത്ത്‌ രാജ്ഞിയുടെ കിരീടധാരണത്തിന്റെ തത്സമയവിവരണം നൽകാൻ ബ്രിട്ടീഷ് സർക്കാർ മേല്ലോയെ തിരഞ്ഞെടുക്കുകയുണ്ടായി. റിപ്പബ്ലിക്ക്‌ ദിന പരേഡുകളെ പറ്റിയും ഇന്ത്യ - പാകിസ്താൻ ഹോക്കി മത്സരങ്ങളെ പറ്റിയുമുള്ള അദ്ദേഹത്തിന്റെ വർണനകൾ ഇന്നും സ്മരിക്കപെടുന്നു. ബംഗ്ലാദേശ് യുദ്ധത്തെ പറ്റിയും ബംഗ്ലാദേശിന്റെ വിമോചനത്തെ പറ്റിയും മെല്ലോ നൽകിയ വാർത്താവിതരണ പരമ്പര ശ്രോതാക്കൾ ആകാംഷയോടെ ഉറ്റുനോക്കിയിരുന്നു.
കൃതികൾ
1964-ലെ ടോക്യോ ഒളിമ്പിക്സിനോടനുബന്ധിച്ചു രചിച്ച ഒളിമ്പിക്സിന്റെ കഥ ഉൾപടെ നിരവധി കായിക സംബന്ധമായ പുസ്തകങ്ങൾ രചിച്ചു. റിമെംബേർഡ് ഗ്ലോറി (Remembered Glory), റീച്ചിങ്ങ് ഫോർ എക്സലെൻസ് (Reaching for Excellence), നാടൻ കളികളും ഭാരതത്തിലെ ആയോധന കലകളും എന്നിവയാണ് മറ്റു കൃതികൾ.
പുരസ്കാരങ്ങൾ
തന്റെ ഔദ്യോഗിക ജീവിതത്തിൽ ഉടനീളം ഡി മേല്ലോയെ തേടി അനേകം പുരസ്കാരങ്ങൾ എത്തി. 1948-ലെ കോമൺവെൽത്ത് സ്കോളർഷിപ്, 1963-ലെ പത്മ ശ്രീ, മികച്ച റേഡിയോ ഡോക്യുമെന്ററിക്കുള്ള ചെക്കോസ്ലോവാക്ക്, പ്രൈസ് ഇറ്റാലിയ പുരസ്കാരങ്ങൾ, ഏഷ്യാഡ് ജ്യോതി പുരസ്കാരം എന്നിവയെല്ലാം ഡി മേല്ലോയ്ക്ക് ലഭിച്ചു.
വർഗ്ഗം:1913-ൽ ജനിച്ചവർ വർഗ്ഗം:1989-ൽ മരിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
സർനാ മതം
സർനാ വിശ്വാസം എന്ന പേരിലാണ് ഛോട്ടാ ഛോട്ടാ നാഗ്പൂർ സമതലപ്രദേശങ്ങളിലുള്ള ആദിവാസികളുടെ പരമ്പരാഗത ആചാരങ്ങളും വിശ്വാസങ്ങളും പരാമർശിക്കപ്പെടുന്നത്. പ്രധാനമായും ബൈഗ, കുഡുമി മഹാതോ, ഹോ ഗോത്രവർഗ്ഗം, ഒറാവോൺ, മുണ്ഡ, സാന്താൾ ജനങ്ങളാണ് ഈ വിശ്വാസങ്ങൾ പിന്തുടരുന്നത്. സർന എന്നുദ്ദേശിക്കുന്നത് വിശുദ്ധമായി കരുതപ്പെടുന്ന തോട്ടങ്ങളോ കാടുകളോ ആണ്. പരമ്പരാഗതവിശ്വാസമനുസരിച്ച് "ഗ്രാമദേവത", സർനായിലാണ് വസിക്കുന്നത്. അതിനാൽ ഈ വിശുദ്ധസ്ഥലങ്ങളിൽ വർഷത്തിൽ രണ്ടു തവണ പൂജാബലികൾ നടത്തുന്നു. അടുത്തകാലത്തായി ധാരാളം ഗോത്രവർഗ്ഗസംഘടനകളും കുഡുമി മഹാതോ സംഘടനയും സർന വിശ്വാസത്തെ (സർനായിസം)ഹിന്ദുമതത്തിൽനിന്നു വ്യത്യസ്തമായി പ്രത്യേക മതമായി അംഗീകരിക്കണമെന്നുള്ള ആവശ്യം ഉയർത്തിയിട്ടുണ്ട്.
വിശ്വാസങ്ങൾ
സർനാ വിശ്വാസികൾ ഗ്രാമദേവതയെ തങ്ങളുടെ ഗ്രാമത്തിന്റെ സംരക്ഷകനായി കരുതി ആരാധിക്കുന്നു. വിവിധ ഗോത്രവിഭാഗക്കാർ ഈ ദേവതയെ ഗാവോൻ കുൻട്, ഗ്രാം ദിയോതി, ധാർമംസ്, മാരംഗ് ബാറു, സിംഗ്ബോംഗ എന്നീ വിവിധ പേരുകളിൽ അറിയപ്പെടുന്നു. വിശ്വാസികൾ ഇതോടൊപ്പം പ്രകൃതിയേയും ഭൂമിയേയും ധർതി ആയോ, ചലപച്ചോ ദേവി എന്നീ പേരുകളിൽ അമ്മ ദൈവമായി ആരാധിക്കുന്നു.
ആരാധനസ്ഥലങ്ങളും ആചാരങ്ങളും
സർന ആരാധനസ്ഥലങ്ങൾ (സർന സ്ഥൽ) വിശുദ്ധതോട്ടങ്ങൾ ആണ്. ഈ സ്ഥലങ്ങൾ ഗ്രാം തൻ, ജഹേർ തൻ, ജഹേർ ഗർ എന്നെല്ലാം അറിയപ്പെടുന്നു. ഈ വിശുദ്ധ തോട്ടങ്ങളിൽ സൾ മരങ്ങൾ കാണപ്പെടുന്നു. ചടങ്ങുകളും ക്രിയകളും ഗ്രാമപുരോഹിതന്റെ (പഹാൻ) നേതൃത്വത്തിൽ മുഴുവൻ ഗ്രാമീണജനതയും പൊതുസദസ്സിൽ വച്ച് നടത്തുന്നു. ഗ്രാമപുരോഹിതന്റെ മുഖ്യസഹായിയെ നായികെ എന്നു വിളിക്കുന്നു. സർന സ്ഥലത്ത് സാധാരണയായി സൽ, ഇലിപ്പ, വേപ്പ്, പേരാൽ എന്നീ മരങ്ങളും കാണപ്പെടുന്നു.
സർനായിസത്തിന്റെ പ്രധാന ആഘോഷമാണു സാർഹുൽ. ഭക്തർ അവരുടെ പൂർവ്വികരെ ആരാധിക്കുന്നതാണ് ഈ ആഘോഷം. ആഘോഷത്തിനിടയിൽ സർനാസ്ഥലത്ത് സകുവാ പൂക്കളും ഇലകളും പൂജിക്കുന്നു.
ജനസംഖ്യ
മൊത്തം വിശ്വാസികളുടെ എണ്ണം (2011 സെൻസസ്) - 49,57,000
പ്രത്യേക സെൻസസ് കോഡിനു വേണ്ടിയുള്ള ആവശ്യം
ധാരാളം ഗോത്രവർഗ്ഗസംഘടനകളും കുഡുമി മഹാതോയും സെൻസസിൽ സർനായിസത്തിനു പ്രത്യേകമതത്തിന്റെ കോഡ് നൽകണമെന്നു ആവശ്യമുയർത്തിക്കൊണ്ടിരിക്കുന്നു.
അവലംബം
വർഗ്ഗം:ഇന്ത്യൻ മതങ്ങൾ വർഗ്ഗം:കാവുകൾ
പഞ്ച്‌കുല
പുറത്തേക്കുള്ള കണ്ണികൾ
വർഗ്ഗം:ഹരിയാണയിലെ പട്ടണങ്ങൾ
പ്രീജ ശ്രീധരൻ
ഇന്ത്യയുടെ ഒരു ദീർഘദൂര ഓട്ടക്കാരിയാണ് പ്രീജ ശ്രീധരൻ (1982 മാർച്ച് 13, മുല്ലക്കാനം, കേരളം). 2010-ൽ ചൈനയിലെ ഗ്വാങ്‌ഷൂവിൽ നടന്ന ഏഷ്യൻ ഗെയിംസിൽ 10,000 മീറ്റർ ഓട്ടത്തിൽ സ്വർണ്ണവും 5000 മീറ്ററിൽ വെള്ളിയും നേടി. 2006-ൽ നടന്ന ഏഷ്യൻ ഗെയിംസിൽ 5,000, 10,000 മീറ്റർ ഓട്ട മത്സരങ്ങളിൽ അഞ്ചാം സ്ഥാനത്തെത്തിയിരുന്നു.
ജീവിതരേഖ
കേരളത്തിലെ ഇടുക്കി ജില്ലയിൽ രാജാക്കാടിനടുത്തുള്ള മുല്ലക്കാനത്ത്, നടുവിലാത്ത് രമണിയുടേയും ശ്രീധരന്റെയും മകളായി 1982 മാർച്ച് 13 ന് ജനിച്ചു. പ്രീതിയും പ്രദീപും സഹോദരങ്ങൾ. പിതാവ് പ്രീജയുടെ ചെറുപ്പത്തിലേ മരിച്ചു. പ്രാഥമിക വിദ്യാഭ്യാസം രാജാക്കാട് ഗവ.ഹൈസ്കൂളിലായിരുന്നു. ഒൻപത്, പത്ത് ക്ലാസ്സുകളിലെ പഠനം തൊടുപുഴ മുട്ടം ഹൈസ്കൂളിൽ. രാജാക്കാട് സ്കൂളിൽ കായികാധ്യാപകനായിരുന്ന രണേന്ദ്രനാണ് പ്രീജയുടെ മികവ് കണ്ടെത്തിയത്. തൊടുപുഴ മുട്ടം ഹൈസ്കൂളിലേക്ക് അദ്ദേഹത്തിന് സ്ഥലം മാറ്റമായപ്പോൾ പ്രീജയേയും അവിടെ ചേർത്തു പരിശീലനം തുടർന്നും നൽകി.
നോമെൻ ഡുബിയം
ജീവശാസ്ത്രത്തിൽ തീർച്ച ഇല്ലാത്ത അല്ലെക്കിൽ സംശയം ഉള്ള ശാസ്ത്രനാമങ്ങളെ ആണ് നോമെൻ ഡുബിയം എന്ന് വിളിക്കുന്നത്‌.
പ്രീജ ശ്രീധരൻ
ജീവിതരേഖ
പാലാ അൽഫോൻസ കോളേജിലായിരുന്നു കോളേജ് വിദ്യാഭ്യാസം. അവിടെ തങ്കച്ചൻ മാത്യുവിന്റെ ശിക്ഷണത്തിൽ പ്രീജ മികച്ച കായിക പ്രതിഭയായി വളർന്നു. ദീർഘദൂര ഓട്ടക്കാരിയാകുന്നതും അവിടെ വെച്ചാണ്. പാലക്കാട് റെയിൽവേ ഡിവിഷൻ ഓഫീസിൽ ഹെഡ് ക്ലർക്കായി ഇപ്പോൾ ജോലി ചെയ്യുന്നു.
നോമെൻ ഡുബിയം
ബാക്റ്റീരിയോളജിയിൽ ആക്കട്ടെ ജുഡീഷ്യൽ കമ്മീഷൻ നിരാകരിച്ച ബാക്ടീരിയകളുടെ നാമത്തെ ആണ് നോമെൻ ഡുബിയ എന്ന് പറയുക്ക. :
പ്രീജ ശ്രീധരൻ
നേട്ടങ്ങൾ
ഏഷ്യൻ ക്രോസ്‌കൺട്രി ചാമ്പ്യൻഷിപ്പ്, ഇന്റർയൂനിവേഴ്സിറ്റി മീറ്റ്, സാഫ്ഗെയിംസ് എന്നിവയിൽ സ്വർണ്ണം ഉൾപ്പെടെ ദേശീയ, അന്തർദ്ദേശീയ മത്സരങ്ങളിൽ നിരവധി നേട്ടങ്ങൾ പ്രീജ കൈവരിച്ചിട്ടുണ്ട്. 31 മിനിറ്റ്‌ 50.47 സെക്കൻഡിലാണ്‌ പ്രീജ ഗ്വാങ്ചൌ ഏഷ്യാഡില് 10000 മീറ്റർ ഓട്ടം പൂർത്തിയാക്കി സ്വർണം കരസ്ഥമാക്കിയത്. ഇതോടെ തന്റെ തന്നെ പേരിലുള്ള 32:04.41 സെക്കൻഡിന്റെ ദേശീയ റെക്കോഡ്‌ തിരുത്താനും പ്രീജയ്‌ക്കായി. ദോഹ ഏഷ്യാഡില് അഞ്ചാം സ്‌ഥാനമായിരുന്നു  പ്രീജയ്ക്ക്. 2010 കോമൺവെൽത്ത്‌ ഗെയിംസിൽ പ്രീജക്ക് മെഡൽ നേടാൻ കഴിഞ്ഞിരുന്നില്ല. ഗ്വാങ്ചൌ ഏഷ്യാഡിൽതന്നെ 5000 മീറ്ററിൽ വെള്ളിയും പ്രീജയ്ക്ക് ലഭിക്കുകയുണ്ടായി. 2011 ജൂലൈയിൽ അർജുന അവാർഡിന് അർഹയായി.
നോമെൻ ഡുബിയം
സസ്യശാസ്ത്രത്തിൽ ഇവയ്ക്ക് സവിശേഷമായ ഉപയോഗം ഇല്ല. എന്നിരുന്നാലും നിരാകരിക്കാൻ നിർദ്ദേശിച്ച പേരുകളെ ഇതിന്റെ പര്യായം ആയ nomen ambiguum എന്ന് വിളിക്കുന്നു.
പ്രീജ ശ്രീധരൻ
പുറമെ നിന്നുള്ള കണ്ണികൾ
വർഗ്ഗം:1982-ൽ ജനിച്ചവർ
നോമെൻ ഡുബിയം
അവലംബം
വർഗ്ഗം:ശാസ്ത്രീയ വർഗ്ഗീകരണം
പ്രീജ ശ്രീധരൻ
പുറമെ നിന്നുള്ള കണ്ണികൾ
വർഗ്ഗം:മാർച്ച് 13-ന് ജനിച്ചവർ
വർഗ്ഗം:കേരളത്തിൽ നിന്നുള്ള കായികതാരങ്ങൾ വർഗ്ഗം:ഇടുക്കി ജില്ലയിൽ ജനിച്ചവർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
പുന്ത്
ഇന്നത്തെ സോമാലിയ, എത്യോപ്യ, എരിട്രിയ പ്രദേശങ്ങളിലായി ബി.സി.ഇ. മൂന്നാം സഹസ്രാബ്ദത്തിൽ നിലനിന്നിരുന്ന ഒരു രാജ്യമാണ് പുന്ത്. ഇന്നത്തെ അറേബിയൻ ഉപദ്വീപിന്റെ സമീപഭാഗങ്ങളും ഈ സാമ്രാജ്യത്തിൽ ഉൾപ്പെട്ടിരുന്നു എന്നു കരുതുന്നവരുമുണ്ട്. ഇവിടെ നിന്ന് സ്വർണ്ണം, സുഗന്ധവസ്തുക്കൾ, ആനക്കൊമ്പ്, മരം, ജിറാഫ്, ബബൂൺ തുടങ്ങിയവയും അപൂർവ സസ്യങ്ങളും ഫറവോമാരുടെ കാലത്ത് പുരാതന ഈജിപ്തിലേക്ക് ഇറക്കുമതി ചെയ്യപ്പെട്ടിരുന്നതിന് തെളിവുകൾ കിട്ടിയിട്ടുണ്ട്. ചില ഈജിപ്ഷ്യൻ രേഖകളിൽ ഈ സ്ഥലത്തിനെ "ദൈവത്തിന്റെ നാട്" എന്ന് വിളിക്കുന്നുണ്ട്.
ആഫ്രിക്കയുടെ എറിട്രിയൻ തീരവും അറേബിയയുടെ തെക്കുപടിഞ്ഞാറൻ പ്രദേശങ്ങളും പേഴ്സ്യയുടെ തെക്കൻ ഭാഗങ്ങളും പണ്ടുകാലത്ത് ചേർന്നുകിടന്നിരുന്നു എന്നും എണ്ണായിരം വർഷങ്ങൾക്കു മുമ്പ് അവക്കിടയിൽ ഭൂമി താഴ്ന്നുപോയി ചെങ്കടലും പേർഷ്യൻ ഉൾക്കടലും രൂപം കൊണ്ടുവെന്നും കേസരി ബാലകൃഷ്ണപിള്ള സിദ്ധാന്തിക്കുന്നുണ്ട്. അവിടെയാണ് പുന്ത് നിലനിന്നിരുന്നത് എന്നും പിന്നീട് അദ്ദേഹം അഭിപ്രായപ്പെടുന്നുണ്ട്.
പുരാതന ഈജിപ്തും പുന്തും
നാലാം രാജവംശത്തിലെ കുഫു ചക്രവർത്തിയുടെ കാലത്തുതന്നെ പുന്തിൽ നിന്ന് സ്വർണ്ണം പുരാതന ഈജിപ്തിൽ എത്തിയിരുന്നതിനെപറ്റി പരാമർശമുണ്ട്. ഈജിപ്തിൽ നിന്ന് പുന്തിലേക്ക് അറിയപ്പെടുന്ന ആദ്യ യാത്ര സംഘടിപ്പിക്കുന്നത് ബി.സി.ഇ. 2500 നോടടുപ്പിച്ച് അഞ്ചാം രാജവംശത്തിലെ ഒരു രാജാവാണ്. ബി.സി.ഇ. 15-ആം നൂറ്റാണ്ടിൽ ഹഷെപ്സൂട്ട് രാജ്ഞി പുന്തിലേക്ക് ഒരു വമ്പൻ യാത്ര നടത്തിയതിനും തുടർന്ന് ആ രാജ്യവുമായി നിരന്തരം കച്ചവടം നടത്തിയിരുന്നതിനും തെളിവുകളായി ലക്സർ നഗരത്തിനെതിരെ, നൈൽ നദിയുടെ പടിഞ്ഞാറേക്കരയിൽ, ഈ രാജ്ഞിയുടെ ശവകുടീരത്തോടുചേർന്നുള്ള ക്ഷേത്രത്തിന്റെ ചുമരുകളിലെ ലിഖിതങ്ങളും ചിത്രങ്ങളും കണ്ടുകിട്ടിയിട്ടുണ്ട്.
അവലംബം
വർഗ്ഗം:പുരാതന ഈജിപ്റ്റ്‌
വാട്ട്സ്ക്കി
ജോർജ്ജ് വാട്ട്സ്കി (ജനനം:  സെപ്റ്റംബർ 15, 1986) അമേരിക്കൻ സംഗീതജ്ഞൻ, ഗാനരചയിതാവ്, റെക്കോർഡ് നിർമ്മാതാവ്, കവി, എഴുത്തുകാരൻ എന്നീ നിലകളിൽ അറിയപ്പെടുന്ന വ്യക്തിയാണ്.
ആദ്യകാലജീവിതം
കാലിഫോർണിയയിലെ സാൻ ഫ്രാൻസിസ്കോയിൽ 1986 സെപ്റ്റംബർ 15 ന്,  ഒരു ലൈബ്രേറിയനായ ക്ലെയർ ഇ. (മുമ്പ്, മില്ലർ), സൈക്കോതെറാപ്പിസ്റ്റ് പോൾ നോർമൻ വാട്‌സ്കി എന്നിവരുടെ പുത്രനായി ജോർജ്ജ് വിർഡൻ വാട്ട്‌സ്കി ജനിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1986-ൽ ജനിച്ചവർ
ഗരിമെല്ല സത്യനാരായണ
ഗരിമെല്ല സത്യനാരായണ, (ജീവിതകാലം: 1893 ജൂലൈ 14 മുതൽ 18 ഡിസംബർ 1952 വരെ)  ആന്ധ്രാപ്രദേശിലെ ഒരു കവിയും സ്വാതന്ത്ര്യസമര സേനാനിയുമായിരുന്നു. അദ്ദേഹം തന്റെ ദേശസ്നേഹം സ്ഫുരിക്കുന്ന കവിതകളും രചനകളും വഴി ആന്ധ്രയിലെ ജനങ്ങളെ സ്വാധീനിക്കുകയും അവരെ ബ്രിട്ടീഷ് ഭരണത്തിനെതിരെ അണിനിരത്തുകയും ചെയ്തു. ഇക്കാരണങ്ങളാൽ ബ്രിട്ടീഷ് ഭരണയന്ത്രം അദ്ദേഹത്തെ പലതവണ ജയിലിലടച്ചിരുന്നു.
ജീവിതരേഖ
1893 ൽ ശ്രീകാകുളം ജില്ലയിലെ നരസന്നപേട്ട താലൂക്കിൽ പ്രിയ അഗ്രഹാരത്തിനു സമീപം ഗോണെപാടു ഗ്രാമത്തിൽ ഒരു ദരിദ്ര കുടുംബത്തിലാണ് ഗരിമെല്ല സത്യനാരായണ ഭൂജാതനായത്. അദ്ദേഹത്തിന്റെ മാതാപിതാക്കൾ വെങ്കടനരസിംഹം, സുരാമ്മ എന്നിവരായിരുന്നു അദ്ദേഹത്തിന്റെ മാതാപിതാക്കൾ. സത്യനാരായണ അദ്ദേഹത്തിന്റെ പ്രശസ്തമായ  "మాకొద్దీ తెల్ల దొరతనం" (ഈ ധവള ഭരണം നമുക്കാവശ്യമില്ല) എന്ന ഗാനത്തിലൂടെയാണ് ശ്രദ്ധിക്കപ്പെട്ടത്. അദ്ദേഹം സ്വയം ഈ ഗാനം ആലപിച്ചിരുന്നു. ഈ പ്രത്യേക ഗാനം ഇന്ത്യൻ സ്വാതന്ത്ര്യ സമരകാലത്ത് ആന്ധ്രാപ്രദേശിലെ ജനകീയമായിരുന്നു.
കണ്ണേപ്പള്ളി നരസിംഹറാവു എന്നു വിളിക്കപ്പെട്ടിരുന്ന ഒരു അഭിഭാഷകന്റെ ദയാവായ്പ്പിൽ ബിരുദ പഠനം പൂർത്തിയാക്കുകയും ചെയ്തു. ബിരുദധാരിയും ചേർന്ന് പഠിക്കാൻ അദ്ദേഹത്തെ സഹായിച്ചു. ഗൻജം ജില്ലയിലെ കളക്ടറുടെ ഓഫീസിൽ ഗുമസ്തനായും വിജയനഗരത്തിലെ ഒരു ഹൈസ്കൂളിൽ അധ്യാപകനായും പ്രവർത്തിച്ചിരുന്നു. നിസ്സഹകരണ പ്രക്ഷോഭത്തിൽ പങ്കെടുക്കാനുള്ള മഹാത്മാഗാന്ധിയുടെ ആഹ്വാനം അനുസരിച്ച് അദ്ദേഹം പഠനം ഉപേക്ഷിച്ചു. ഇക്കാലത്ത് അദ്ദേഹം  തന്റെ പ്രശസ്ത കവിതയായ  ‘Maakoddee Telladoratanamu’  രചിച്ചു. ഇതിന്റെ പേരിൽ 1922 ൽ അദ്ദേഹം ഒരു വർഷത്തേക്ക് ജയിലിലടയ്ക്കപ്പെട്ടു. ജയിൽമോചിതനായശേഷം ഗ്രാമഗ്രാമാന്തരങ്ങളിൽ പാട്ടുകൾ പാടിക്കൊണ്ട്  അദ്ദേഹം പ്രസ്ഥാനത്തിലെ തന്റെ പങ്കാളിത്തം തുടർന്നു. ഇതിന്റെ പേരില് രണ്ടര വർഷത്തെ കഠിന തടവിനു ശിക്ഷക്കപ്പെട്ടു. ജയിലിലായിരുന്നകാലത്ത്  അദ്ദേഹത്തിന്റെ പത്നി, പിതാവ്, മുത്തച്ഛൻ ഉൾപ്പെടെയുള്ള  കുടുംബം മരണമടഞ്ഞിരുന്നു. (ഭാര്യ, പിതാവ്, മുത്തച്ഛൻ) മരിച്ചു. കൽപ്പക വിലാസ് എന്ന പേരിൽ ഒരു ചായക്കടയും അദ്ദേഹം നടത്തിയിരുന്നു. പരമദാരിദ്ര്യാവസ്ഥയിൽ നിരവധി വർഷങ്ങൾ കഴിച്ചുകൂട്ടിയ അദ്ദേഹം 1952 ഡിസംബർ 18 ന് അന്തരിച്ചു.
ഹൈബ്രിഡ് വാഹനങ്ങൾ
ഒന്നിലധികം ഊർജ്ജ സ്രോതസ്സുകളെ ഉപയോഗിച്ച് സഞ്ചരിക്കുന്ന വാഹനങ്ങളെയാണ് ഹൈബ്രിഡ് വാഹനങ്ങൾ എന്ന് വിശേഷിപ്പിക്കുന്നത്. പെട്രോൾ എഞ്ചിനുകളുടേയും ഇലക്ട്രിക് എഞ്ചിനുകളുടേയും സമ്മിശ്രരൂപമായ ഹൈബ്രിഡ് എഞ്ചിനുകളാൽ ആണ് ഇന്നത്തെ ഏതാണ്ട് എല്ലാ ഹൈബ്രിഡ് വാഹനങ്ങളും പ്രവർത്തിക്കുന്നത്. ഇലക്ട്രിക് മോട്ടോറുകൾ തന്നെയാണ് ഒരു ഹൈബ്രിഡ് വാഹനത്തിന്റെ പ്രധാന ഘടകം. റീച്ചാർജ്ജ് ചെയ്യപ്പെടുന്ന ബാറ്ററികളും ജനറേറ്ററുമാണ് മറ്റു പ്രധാന ഘടകങ്ങൾ.
ഹൈബ്രിഡ് വാഹനങ്ങളുടെ പ്രവർത്തനങ്ങൾ
ഹൈബ്രിഡ് എഞ്ചിനുകളെ പ്രധാനമായും രണ്ടു രീതിയിൽ തരം തിരിക്കാം. മൈൽഡ് ഹൈബ്രിഡ് എന്നും ഫുൾ ഹൈബ്രിഡ് എന്നും. മൈൽഡ് ഹൈബ്രിഡിൽ ഇലക്ട്രിക് മോട്ടോർ ആണു അധിക പവർ നൽകാനായി ഉപയോഗിക്കുന്നത്. കൂടുതൽ കരുത്ത് ആവശ്യം വരുമ്പോഴൊക്കെ ഇലക്ട്രിക്ക് മോട്ടോർ എഞ്ചിനിൽ ഒരു സൈഡ് കിക്ക് പോലെ പ്രവർത്തിക്കുന്നു. (ഉദാ-ഹോണ്ട സിവിക് ഹൈബ്രിഡ്)
എന്നാൽ ഫുൾ ഹൈബ്രിഡ് ആകട്ടെ ഇതിന്റെ നേരെ വിപരീതമായാണു പ്രവർത്തിക്കുന്നത്. എഞ്ചിൻ എപ്പോഴാണോ കുറഞ്ഞ പവറിൽ പ്രവർത്തിക്കുന്നത്. അപ്പോഴാണു ഇതിൽ ഇലക്ട്രിക്കൽ എനർജി ഉപയോഗിക്കുന്നത്. അതായത് കുറഞ്ഞ പവറിൽ ഇലക്ട്രിക്കൽ ബാറ്ററിയും കൂടിയ പവറിൽ ഇന്ധനവും എഞ്ചിനെ ഡ്രൈവ് ചെയ്യുന്നതെന്നർത്ഥം. പ്രത്യേകം നിർമ്മിക്കപ്പെട്ട ബാറ്ററികളാണു ഇതിനായി ഉപയോഗിക്കുന്നത്. എഞ്ചിൻ ഡ്രൈവ് ചെയ്യുന്ന അതെ മോട്ടോറുകൾ തന്നെയാണു എയർക്കണ്ടീഷണർ, വാട്ടർ പമ്പ്, പവർ സ്റ്റിയറിംഗ് എന്നിവയ്ക്കും ആവശ്യമായ പവർ നൽകുന്നത്. (ഉദാ -ടൊയോട്ട പ്രീയുസ് ഹൈബ്രിഡ്).
പ്രത്യേകതകൾ
പൊതുവേ പരിസ്ഥിതി സൗഹൃദ എൻജിനാണ് ഹൈബ്രിഡ് വാഹനങ്ങളുടെ ഹൃദയം. മറ്റ് എൻജിനുകളെ അപേക്ഷിച്ച് അന്തരീക്ഷമലിനീകരണം കുറവാണ് ഇവയ്ക്ക്. നിലവിൽ പല വികസിത രാജ്യങ്ങളും ഹൈബ്രിഡ് വാഹനങ്ങളെ പ്രോത്സാഹിപ്പിക്കുന്നുണ്ട്. ഇത്തരം കാറുകൾക്ക് വൻ നികുതി ഇളവുകളാണ് പല വിദേശ രാജ്യങ്ങളിലും നൽകി വരുന്നത്. നോർവ്വെയിൽ 29.1% ആണു ഇലക്ട്രിക്/ഹൈബ്രിഡ് കാറുകൾ എന്നു കണക്കുകൾ സൂചിപ്പിക്കുന്നു. ഓയിൽ സമ്പന്ന രാഷ്ട്രമായ നോർവ്വെയിൽ 110 ഇന്ത്യൻ രൂപയാണു ഒരു ലിറ്റർ പെട്രോളിനു ഈടാക്കുന്നത് എന്നത് ഇതിന്റെ കൂടെ കൂട്ടിവായിക്കപ്പെടേണ്ടതുണ്ട്. ഹൈബ്രിഡ് കാറുകൾ യാത്രാസുഖത്തിനും പെട്രോൾ, ഡീസൽ വാഹനങ്ങളെ അപേക്ഷിച്ച് വളരെ മുന്നിലാണ്. പ്രമുഖ കാർ നിർമ്മാതാക്കളായ ടൊയോട്ടയുടെ കാംമ്രി ഹൈബ്രിഡ് മോഡൽ 0 -100 കിലോമീറ്റർ വേഗത കൈവരിക്കനെടുക്കുന്ന സമയം 9.2 സെക്കന്റുകൾ മാത്രമാണു്.
ഹൈബ്രിഡ് വാഹനങ്ങൾ ഇന്ത്യയിൽ
2030 ഓടെ പഴയ വാഹനങ്ങൾ നിരത്തിൽ നിന്നു അപ്രത്യക്ഷ്യമാവമെന്നു കരുതപ്പെടുന്നു. അതു മാത്രമല്ല കേന്ദ്ര ഊർജ്ജ മന്ത്രാലയം ഇലക്ട്രിക്/ ഹൈബ്രിഡ് വാഹനങ്ങൾക്ക് പൂജ്യം ശതമാനം ഡൗൺ പേയ്മെന്റിൽ വായ്പ നൽകുന്നു എന്നതും ഹൈബ്രിഡ് കാർ വിൽപനയുടെ ഗ്രാഫ് ഉയർത്താനാണ് സാധ്യത.
ഹാദിയ ദാവ്‌ലറ്റ്ഷിന
റഷ്യയിലെ സ്വയംഭരണ പ്രദേശമായ ബഷ്‌കിറിലെ കവയിത്രിയും എഴുത്തുകാരിയും നാടകകൃത്തുമായിരുന്നു ഹാദിയ ലുറ്റ്ഫുലോവ്‌ന ദാവ്‌ലെറ്റ്ഷിന  - English: Hadiya Davletshina (Bashkir: Дәүләтшина Һәҙиә Лотфулла ҡыҙы)
ജീവചരിത്രം
1905 മാർച്ച് അഞ്ചിന് സമാറ പ്രവിശ്യയിലെ പുഗച്ചേവ് ജില്ലയിലെ ഖസനോവോ ഗ്രാമത്തിലെ ഒരു ദരിദ്ര കർഷക കുടുംബത്തിൽ ജനിച്ചു. 1920ൽ സമാറ പ്രവിശ്യയിലെ ദെങ്കിസ്ബായിവൊ ഗ്രാമത്തിൽ അദ്ധ്യാപികയായി പ്രവർത്തിച്ചു. 1920ൽ റഷ്യയിലെ സമാറയിലെ താതാർ-ബഷ്‌കിർ അദ്ധ്യാപക കോളേജിൽ പഠനം നടത്തി. 1932ൽ മോസ്‌കോയിലെ ഇൻസ്റ്റിറ്റിയൂട്ട് ഫോർ പ്രിപ്പറേഷൻ ഓഫ് ദ എഡിറ്റേഴ്‌സിൽ പഠനം നടത്തി. 1935-1937 കാലയളവിൽ ബഷ്‌കിർ പെഡഗോകിക്കൽ ഇൻസ്റ്റിറ്റിയൂട്ടിൽ പഠിച്ചു. 1933ൽ ഭർത്താവുമൊന്നിച്ച് ബിഎഎസ്എസ്ആർ എന്ന പത്രത്തിൽ ജോലി ചെയ്തു. 1937 മുതൽ 1942 വരെ ഭർത്താവ് ജയിലിലായി. പിന്നീട് ബിർസ്‌ക് പട്ടണത്തിൽ പ്രവാസിയായി കഴിയവെ മരണപ്പെട്ടു.
അവലംബം
വർഗ്ഗം:കവയിത്രികൾ വർഗ്ഗം:1905-ൽ ജനിച്ചവർ
ജാതൈക്യസംഘം
കേരളത്തിൽ യാക്കോബായ കത്തോലിക്കാ വിഭാഗങ്ങളായി വിഭജിക്കപ്പെട്ടിരുന്ന സുറിയാനി ക്രിസ്ത്യാനികളുടെ ഒരുമയ്ക്കും ഉന്നമനത്തിനുമായി നിധീരിക്കൽ മാണീ കത്തനാരുടെയും (കത്തോലിക്കാ സഭ) ദീവന്നാസ്യോസ് രണ്ടാമന്റെയും(യാക്കോബായ/ഓർത്തഡോക്സ് സഭ) നേത്ര്ത്വത്തിൽ പത്തൊമ്പതാം തുടങ്ങിയ സംഘടനയാണ് നസ്രാണി ജാതൈക്യ സംഘം.
വർഗ്ഗം:കേരളത്തിലെ ക്രൈസ്തവ സഭാചരിത്രം
അഹ്‌ൽ അൽ റയ്യ്
ഇസ്‌ലാമിക പ്രമാണങ്ങളുടെ വ്യാഖ്യാനത്തിനായി യുക്തിചിന്തയുടെ കൂടി സഹായം ഉപയോഗിച്ചുവന്ന ആദ്യകാല ഇസ്‌ലാമിക പ്രസ്ഥാനമായിരുന്നു അഹ്‌ൽ അൽ റയ്യ് (أهل الرأي). അഹ്ലുറയ്യ്, അസ്‌ഹാബുറയ്യ് എന്നിങ്ങനെയും ഈ സംഘം അറിയപ്പെട്ടുവന്നു. ആ കാലത്ത് ഇസ്‌ലാമിക നിയമങ്ങളുടെ ഉറവിടങ്ങളെക്കുറിച്ച് പഠനം നടത്തിവന്ന മൂന്ന് വിഭാഗങ്ങളിലൊന്നായിരുന്നു അഹ്ലുറയ്യ്. അഹ്‌ൽ അൽകലാം, അഹ്‌ൽ അൽ ഹദീഥ് എന്നിവയായിരുന്നു മറ്റു രണ്ടെണ്ണം. ഇവയിൽ അഹ്‌ൽ അൽ ഹദീഥ് ആണ് പ്രായേണ നിലനിന്നത്.
ഹനഫി മദ്‌ഹബിലെ പല ആദ്യകാല പണ്ഡിതരും ഉൾപ്പെട്ടിരുന്ന അഹ്ലുറയ്യ് പ്രസ്ഥാനത്തിൽ പ്രമാണത്തിന്റെ ഉദ്ദേശ്യലക്ഷ്യങ്ങൾ മുൻനിർത്തി യുക്തിപരമായി അപഗ്രഥിക്കുന്ന രീതിയാണ് പിന്തുടർന്നത്. ഖിയാസ് പോലുള്ള പ്രയോഗങ്ങൾ ഇതിനായി ഉപയോഗിച്ചുവന്നു. ശബ്ദം, അല്ലെങ്കിൽ യുക്തി എന്നൊക്കെയാണ് റയ്യ് എന്ന പദത്തിന്റെ അർത്ഥമായി കണക്കാക്കപ്പെടുന്നത്. എന്നാൽ ഇതിനെ ഖണ്ഡിക്കുന്നതായിരുന്നു അഹ്‌ൽ അൽ ഹദീഥിന്റെ നിലപാടുകൾ. ഖുർആനും ആധികാരികമായ ഹദീഥുകളും മാത്രമാണ് ഇസ്‌ലാമിക നിയമത്തിന്റെ സ്വീകാര്യമായ സ്രോതസ്സുകളെന്നാണ് അഹ്‌ൽ അൽ-ഹദീസ് പ്രസ്ഥാനത്തിന്റെ നിലപാട്. ഖിയാസ്, ഇസ്തിസ്‌ലാഹ്, ഹിയാൽ എന്നിവയുടെ ഉപയോഗത്തെ പോലും അവർ എതിർത്തു. മുസ്‌ലിം സമൂഹത്തിന്റെ "സാമ്പ്രദായികരീതികൾ", "സമത്വത്തിന്റെ പൊതുതത്ത്വങ്ങൾ", പ്രവാചകന്റെ ആശയങ്ങളുടെ ആത്മാവ് എന്നിവ പലപ്പോഴും ഹദീഥുകളുടെ അക്ഷരങ്ങളെ സ്വാധീനിക്കാമെന്ന് അഹ്ലുറയ്യ് കരുതുന്നുണ്ടെന്ന് ഡാനിയൽ ഡബ്ല്യു. ബ്രൗൺ നിരീക്ഷിക്കുന്നുണ്ട്.
അവലംബം
വർഗ്ഗം:സുന്നി ഇസ്ലാം
തിമിര ശസ്ത്രക്രിയ
തിമിരം ബാധിച്ച കണ്ണിലെ സ്വാഭാവിക ലെൻസ് ("ക്രിസ്റ്റലിൻ ലെൻസ്" എന്നും വിളിക്കുന്നു) നീക്കം ചെയ്യുന്ന ശസ്ത്രക്രിയ ആണ് തിമിര ശസ്ത്രക്രിയ. പ്രായമാകുന്നതിന് അനുസരിച്ച് സംഭവിക്കുന്ന ലെൻസ് നാരുകളുടെ ഉപാപചയ മാറ്റങ്ങൾ തിമിരത്തിന്റെ വികാസത്തിലേക്ക് നയിക്കുന്നു, ഇത് മൂലം കാഴ്ച ശക്തി കുറയുകയോ കാഴ്ച പൂർണ്ണമായും നഷ്ടപ്പെടുകയോ ചെയ്യുന്നു. ചില ശിശുക്കളിൽ ജനിക്കുമ്പോൾ തന്നെ തിമിരം ഉണ്ടാകാറുണ്ട്. ചില പാരിസ്ഥിതിക ഘടകങ്ങളും തിമിര രൂപീകരണത്തിലേക്ക് നയിച്ചേക്കാം.
തിമിര ശസ്ത്രക്രിയയ്ക്കിടെ, ഫേക്കോഇമൾ‌സിഫിക്കേഷൻ വഴിയോ അല്ലാതെയോ രോഗിയുടെ തിമിര ബാധിത പ്രകൃതിദത്ത ലെൻസ് നീക്കംചെയ്യുന്നു, എന്നിട്ട് സാധാരണയായി ഒരു കൃത്രിമ ഇൻട്രാഒക്യുലർ ലെൻസ് (IOL) അതിന്റെ സ്ഥാനത്ത് സ്ഥാപിക്കും. ചില പ്രത്യേക സാഹചര്യങ്ങളിൽ ഇൻട്രഒകുലർ ലെൻസ് സ്ഥാപിക്കാതെയും തിമിര ശസ്ത്രക്രിയ നടത്താറുണ്ട്. സാധാരണയായി ഒരു നേത്രരോഗവിദഗ്ദ്ധൻ, ഒരു ഇൻപേഷ്യന്റ് ക്രമീകരണത്തേക്കാൾ ഒരു ശസ്ത്രക്രിയാ കേന്ദ്രത്തിലോ ആശുപത്രിയിലോ, ആംബുലേറ്ററി ക്രമീകരണത്തിലാണ് തിമിര ശസ്ത്രക്രിയ നടത്തുന്നത്. ടോപ്പിക്കൽ, പെരിബൾബാർ അല്ലെങ്കിൽ റെട്രോബൾബാർ ലോക്കൽ അനസ്‌തേഷ്യ ഇതിനായി ഉപയോഗിക്കുന്നു, ഇത് സാധാരണയായി രോഗിക്ക് കാര്യമായ അസ്വസ്ഥത ഉണ്ടാക്കാറില്ല.
ഫേക്കോഇമൾസിഫിക്കേഷൻ പോലുള്ള നൂതന ശസ്ത്രക്രിയ രീതികൾ കാരണം, ഇന്നു നടക്കുന്ന തിമിര ശസ്ത്രക്രിയകൾ, തിമിരം മൂലം കാഴ്ച നഷ്ടപ്പെട്ട 90% ആളുകൾക്കും ഉപയോഗപ്രദമായ കാഴ്ച പുനസ്ഥാപിക്കുന്നതിൽ വിജയിക്കുന്നു.
തരങ്ങൾ
ലോകമെമ്പാടും സാധാരണ ഉപയോഗത്തിലുള്ള രണ്ട് പ്രധാന തരം ശസ്ത്രക്രിയകളിൽ ആദ്യത്തേത് ഫേക്കോഇമൾസിഫിക്കേഷൻ ആണ്. എക്സ്ട്രാക്യാപ്സുലാർ കാറ്ററാക്റ്റ് എക്സ്ട്രാക്ഷൻ (ഇസിസിഇ) ആണ് രണ്ടാമത്തേത്. മിക്ക ശസ്ത്രക്രിയകളിലും, ശസ്ത്രക്രീയാനന്തരം ഇൻട്രാഒക്യുലർ ലെൻസ് കണ്ണിനുള്ളിൽ സ്ഥാപിക്കാറുണ്ട്. ഫാക്കോഇമൾസിഫിക്കേഷനിൽ‌ മുറിവുകളുടെ വലുപ്പം വളരെ കുറവായതിനാൽ (2-3 മി.മീ), പലപ്പോഴും തുന്നലില്ലാതെ (സ്യൂച്ചർ‌ലെസ്) മുറിവ് അടയ്‌ക്കാൻ അനുവദിക്കുന്നു. മടക്കാവുന്ന ലെൻസുകൾ സാധാരണയായി ഉപയോഗിക്കുന്നത് ഇത്തരം ശസ്ത്രക്രിയയിലാണ്. ഇസി‌സി‌ഇ യിൽ വലിയ മുറിവ് (10-12 മി.മീ) ആയതിനാൽ സാധാരണയായി തുന്നൽ ആവശ്യമാണ്. മടക്കാനാവാത്ത ലെൻസുകൾ വലിയ എക്സ്ട്രാക്യാപ്സുലാർ മുറിവുകളിലൂടെ സ്ഥാപിക്കുന്നു. ഇത്തരത്തിലുള്ള വലിയ മുറിവുകൾ ഭാഗികമായി ഇസി‌സി‌ഇയെ പരിഷ്കരിക്കുന്നതിലേക്ക് നയിച്ചു.
പണ്ടേ പ്രചാരത്തിലുള്ള തിമിര ശസ്ത്രക്രിയ രീതിയാണ് ഇൻട്രാക്യാപ്സുലാർ കാറ്ററാക്റ്റ് എക്സ്ട്രാക്ഷൻ (ഐസിസിഇ), പക്ഷെ ഇപ്പോൾ ഇത് ചില പ്രത്യേക സാഹചര്യങ്ങളിലല്ലാതെ വളരെ അപൂർവമായി മാത്രമേ നടത്തപ്പെടുന്നുള്ളൂ.
വികസിത രാജ്യങ്ങളിൽ ഏറ്റവും സാധാരണയായി ചെയ്യുന്ന തിമിര ശസ്ത്രക്രിയ പ്രക്രിയയാണ് ഫാക്കോഇമൾസിഫിക്കേഷൻ. എന്നിരുന്നാലും, ഒരു ഫാക്കോമൾ‌സിഫിക്കേഷൻ മെഷീന്റെയും അനുബന്ധ ഡിസ്പോസിബിൾ ഉപകരണങ്ങളുടെയും ഉയർന്ന വില എന്നിവ കാരണം വികസ്വര രാജ്യങ്ങളിൽ ഏറ്റവും സാധാരണമായി നടപ്പിലാക്കുന്ന നടപടിക്രമമായി ECCE, MSICS എന്നിവ നിലനിൽക്കുന്നു.
തിമിര ശസ്ത്രക്രിയ സാധാരണയായി ഇൻ-പേഷ്യന്റ് നടപടിക്രമങ്ങളേക്കാൾ ഡേ കെയറായിട്ടാണ് നടത്തുന്നത്. ഈ രീതിക്ക് ഹോസ്പിറ്റൽ മുറി ചിലവുകളും രാത്രി താമസത്തിന് വേണ്ട ചിലവുകളും ഒക്കെ ഒഴിവാകുന്നതിലൂടെ സാമ്പത്തികമായും മെച്ചമുണ്ട്.
ശസ്ത്രക്രിയയുടെ തരങ്ങൾ
ലഘുചിത്രം|ഒരു നേവി മെഡിക്കൽ സെന്ററിലെ ഓപ്പറേറ്റിംഗ് മൈക്രോസ്കോപ്പിന് കീഴിൽ തിമിര ശസ്ത്രക്രിയ നടത്തുന്നു. ഫാക്കോഇമൽസിഫിക്കേഷൻ പ്രോബ് (വലതു കൈയിൽ), "ചോപ്പർ" (ഇടത് കൈയിൽ) എന്നിവ കാണാം ലഘുചിത്രം|മടക്കാവുന്ന IOL ഉപയോഗിച്ചുള്ള തിമിര ശസ്ത്രക്രിയ നടത്തിയ കണ്ണ്. പ്യൂപ്പിളിൻറെ വലതുവശത്ത് ചെറിയ മുറിവുകളും വളരെ ചെറിയ [[Bleeding|രക്തസ്രാവവും ശ്രദ്ധിക്കുക.]] തിമിര ശസ്ത്രക്രിയയിൽ നിരവധി വ്യത്യസ്ത ശസ്ത്രക്രിയാ രീതികൾ ഉപയോഗിക്കുന്നുണ്ട്:
ലഘുചിത്രം|ECCE ചെയ്ത് പുറത്തെടുത്ത ഹൈപ്പർമെചർ തിമിരത്തിന്റെ ന്യൂക്ലിയസ്
ദ്രാവക നൈട്രജൻ പോലുള്ള ക്രയോജനിക് പദാർത്ഥം ഉപയോഗിച്ച് ലെൻസിനെ മരവിപ്പിക്കുന്ന ഐസിസിഇയുടെ ഒരു രൂപമാണ് ക്രയോഎക്സ്ട്രാക്ഷൻ. ഈ സാങ്കേതികതയിൽ, ഒരു ക്രയോഎക്സ്ട്രാക്റ്റർ ഉപയോഗിച്ചാണ് തിമിരം വേർതിരിച്ചെടുക്കുന്നത്. ഒരു ക്രയോപ്രോബ്, ശീതീകരിച്ച ടിപ്പ് ലെൻസിന്റെ ടിഷ്യുവിനോട് ചേർത്ത് മരവിപ്പിച്ച് ലെൻസ് നീക്കം ചെയ്യുന്നു. ഇത് ഇപ്പോൾ സാധാരണയായി ക്ഷതം മൂലവും മറ്റും ഇളകിപ്പോയ ലെൻസുകൾ നീക്കം ചെയ്യുന്നതിന് മാത്രമാണ് ഉപയോഗിക്കുന്നത്. പക്ഷെ, 1960 കളുടെ അവസാനം മുതൽ 1980 കളുടെ ആരംഭം വരെ തിമിരം നീക്കം ചെയ്യുന്നതിനുള്ള ഏറ്റവും പ്രിയപ്പെട്ട രൂപമായിരുന്നു ഇത്.
ഇൻട്രാഒക്യുലർ ലെൻസുകൾ
തിമിര ശസ്ത്രക്രിയയ്ക്കിടെ നീക്കം ചെയ്യുന്ന കണ്ണിന്റെ സ്വാഭാവിക ലെൻസിന് പകരമായി കൃത്രിമ ഇൻട്രാക്യുലർ ലെൻസുകൾ (ഐ‌ഒ‌എൽ) ഉപയോഗിക്കുന്ന രീതി 1960 മുതൽ ജനപ്രീതിയിൽ ഉള്ളതാണ്. എന്നാൽ 1981 വരെ ഈ തരത്തിലുള്ള ഉൽ‌പ്പന്നത്തിന് യു‌എസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡി‌എ) അംഗീകാരം നൽകിയിരുന്നില്ല. ഐഒഎൽ കണ്ട് പിടിക്കുന്നതിന് മുൻപ് മുമ്പ് പ്രകൃതിദത്ത ലെൻസ് മാറ്റിസ്ഥാപിക്കാത്തതിനാൽ വളരെ കട്ടിയുള്ള കണ്ണടകളോ പ്രത്യേകതരം കോണ്ടാക്ട് ലെൻസുകളോ ധരിക്കേണ്ടിയിരുന്നു. ഇത്തരം രീതികൾക്ക് പ്രശ്നങ്ങൾ ഒരുപാടുണ്ടായിരുന്നു. ഇതിന് മാറ്റം വന്നത് ഐഒഎൽ ഉപയോഗിച്ചു തുടങ്ങിയതോടെയാണ്. നിലവിൽ, വ്യത്യസ്ത കാഴ്ച പ്രശ്‌നങ്ങളുള്ള രോഗികൾക്കായി IOL- കൾ രൂപകൽപ്പന ചെയ്‌തിരിക്കുന്നു. ഇപ്പോൾ നിലവിലുള്ള ഐ‌ഒ‌എല്ലുകളെ മോണോഫോക്കൽ, മൾട്ടിഫോക്കൽ ലെൻസുകളായി തിരിച്ചിരിക്കുന്നു. മോണോഫോക്കൽ ഇൻട്രാഒക്യുലർ ലെൻസുകൾ പരമ്പരാഗതമാണ്, അവ ഒരു ദൂരത്തിൽ മാത്രം കാഴ്ച നൽകുന്നു. ഈ ലെൻസുകൾ തിരഞ്ഞെടുക്കുന്ന രോഗികൾക്ക് കമ്പ്യൂട്ടർ ഉപയോഗിക്കുന്നതിനോ വായിക്കുന്നതിനോ കണ്ണടയോ കോൺടാക്റ്റ് ലെൻസുകളോ ധരിക്കേണ്ടതായി വരും. ഈ ഇൻട്രാക്യുലർ ലെൻസുകളുടെ ഉപരിതലം ഒരേപോലെ വളഞ്ഞതാണ്. ഇൻട്രാഒകുലാർ ലെൻസുകളുടെ ഏറ്റവും പുതിയ തരമാണ് മൾട്ടിഫോക്കൽ ഇൻട്രാഒക്യുലർ ലെൻസ്. ദൂരക്കാഴ്ചയ്ക്കും അടുത്തു കാഴ്ചയ്ക്കും സഹായിക്കുന്നതിനാൽ അവയെ "പ്രീമിയം" ലെൻസുകൾ എന്ന് വിളിക്കാറുണ്ട്.
തിമിരം നീക്കം ചെയ്തതിനുശേഷം, ഒരു ചെറിയ മുറിവിലൂടെ (1.8 മില്ലീമീറ്റർ മുതൽ 2.8 മില്ലിമീറ്റർ വരെ) മടക്കാവുന്ന ഐ‌ഒ‌എൽ ഉപയോഗിച്ച് അല്ലെങ്കിൽ വലുതാക്കിയ മുറിവിലൂടെ പി‌എം‌എം‌എ ലെൻസ് ഉപയോഗിച്ച് ഇൻട്രാക്യുലർ ലെൻസ് (ഐ‌ഒ‌എൽ) ഇംപ്ലാന്റേഷൻ നടത്തുന്നു. ഉചിതമായ ശക്തിയുള്ള സിലിക്കൺ അല്ലെങ്കിൽ അക്രിലിക് മെറ്റീരിയൽ ഉപയോഗിച്ച് നിർമ്മിച്ച മടക്കാവുന്ന ഐ‌ഒ‌എൽ, ഒരു ഹോൾഡർ/ഫോൾഡർ അല്ലെങ്കിൽ ഐ‌ഒ‌എല്ലിനൊപ്പം നൽകിയിട്ടുള്ള ഒരു ഉപകരണം ഉപയോഗിച്ച് മടക്കുന്നു. അതിനുശേഷം ലെൻസ് പിൻ‌ അറയ്ക്കുള്ളിലെ ക്യാപ്‌സുലാർ ബാഗിലേക്ക് നിക്ഷേപിക്കുന്നു (ഇൻ-ദി-ബാഗ് ഇംപ്ലാന്റേഷൻ). പിൻ‌ കാപ്‌സുലാർ മുറിവുകൾ അല്ലെങ്കിൽ സോനുലോഡയാലിസിസ് കാരണം ചിലപ്പോൾ, സൾക്കസ് ഇംപ്ലാന്റേഷൻ (ക്യാപ്‌സുലാർ ബാഗിന് മുന്നിലോ മുകളിലോ ഐറിസിന് പിന്നിലോ) ആവശ്യമായി വന്നേക്കാം. 1 വയസ്സിന് താഴെയുള്ള രോഗികളിൽ പോസ്റ്റീരിയർ ചേമ്പർ ഐ‌ഒ‌എൽ (പി‌സി‌ഐ‌എൽ) സ്ഥാപിക്കുന്നത് ഈ പ്രായത്തിലുള്ള ദ്രുതഗതിയിലുള്ള ഒക്കുലാർ വളർച്ചയും അമിതമായ അളവിൽ വീക്കം മൂലവും വിവാദത്തിനിടനൽകുന്നതാണ്. ഇൻട്രാഒക്യുലർ ലെൻസ് ഇല്ലാതെ ശസ്ത്രക്രിയ നടത്തിയ (അഫേകിയ) ശേഷം ഈ രോഗികളിൽ ഒപ്റ്റിക്കൽ തിരുത്തലിനായി സാധാരണയായി പ്രത്യേക കോൺടാക്റ്റ് ലെൻസുകൾ അല്ലെങ്കിൽ ഗ്ലാസുകൾ ഉപയോഗിക്കുന്നു. അഫേകിയ തിരുത്താൻ ഐ‌ഒ‌എല്ലിന്റെ ദ്വിതീയ ഇംപ്ലാന്റേഷൻ (രണ്ടാമത്തെ പ്രവർത്തനമായി ലെൻസ് സ്ഥാപിക്കൽ) പിന്നീട് പരിഗണിക്കാം.
ദൂരക്കാഴ്ചയും അടുത്ത് കാഴ്ചയും സാധ്യമാക്കുന്ന മൾട്ടിഫോക്കൽ ഇൻട്രാഒക്യുലർ ലെൻസിന്റെ പുതിയ ഡിസൈനുകൾ ഇപ്പോൾ ലഭ്യമാണ്. ബൈഫോക്കൽ അല്ലെങ്കിൽ പ്രോഗ്രസീവ് കണ്ണടകൾക്ക് സമാനമായി വിദൂരത്തുനിന്നും സമീപത്തുള്ള വസ്തുക്കളിൽ നിന്നും കിരണങ്ങൾ കേന്ദ്രീകരിക്കാൻ അനുവദിക്കുന്നതിലൂടെ ദൂര കാഴ്ചയ്‌ക്കൊപ്പം വെള്ളെഴുത്ത് കൂടി ശരിയാക്കാൻ മൾട്ടിഫോക്കൽ ലെൻസുകൾ സഹായിക്കും. മൾട്ടി ഫോക്കൽ ലെൻസുകൾ യഥാർഥത്തിൽ, ദൂരകാഴ്ചയ്ക്കും അടുത്ത് കാഴ്ചയ്ക്കും സഹായിക്കുന്നതിനോടൊപ്പം, ഇടയിലുള്ള അകലങ്ങളിലും കാഴ്ച സാധ്യമാക്കുന്നുണ്ട്. ഇതിനുപുറമെ, 2003 ൽ യു‌എസ് എഫ്ഡി‌എ അംഗീകരിച്ച് ഐയോണിക്സ്, ഇപ്പോൾ ബൌഷ് & ലോംബ് നിർമ്മിച്ച ഒരു ലെൻസുണ്ട്. ക്രിസ്റ്റലൻസ് എന്നറിയപ്പെടുന്ന ഇത് കണ്ണിന്റെ ലെൻസ് കാപ്സ്യൂളിൽ ഘടിപ്പിച്ചിരിക്കുന്നു, ഇതിന്റെ രൂപകൽപ്പന ലെൻസിന്റെ ഫോക്കസിംഗ് പേശികളെ മുന്നോട്ടും പിന്നോട്ടും നീക്കാൻ അനുവദിക്കുന്നു, ഇത് രോഗിക്ക് സ്വാഭാവിക ഫോക്കസിംഗ് കഴിവ് നൽകുന്നു. ഇവ അക്കൊമഡേറ്റിങ് ഐഒഎൽ എന്നറിയപ്പെടുന്നു.
അസ്റ്റിഗ്മാറ്റിസം ശരിയാക്കാൻ ഉപയോഗിക്കുന്ന ഇൻട്രാഒക്യുലർ ലെൻസുകളെ ടോറിക് ലെൻസ് എന്ന് വിളിക്കുന്നു, 1998 മുതൽ എഫ്ഡിഎ ഇവയെ അംഗീകരിച്ചു. അമേരിക്കൻ ഐക്യനാടുകളിൽ വികസിപ്പിച്ച ഇത്തരത്തിലെ ആദ്യത്തെ ലെൻസാണ് STAAR സർജിക്കൽ ഇൻട്രാക്യുലർ ലെൻസ്, ഇത് ഉപയോോഗിച്ച് 3.5 ഡയോപ്റ്ററുകൾ വരെ അസ്റ്റിഗ്മാറ്റിസം ശരിയാക്കാം. ടോറിക് ലെൻസുകളുടെ മറ്റൊരു മോഡൽ അൽകോൺ സൃഷ്ടിച്ചതാണ്, ഇവയ്ക്ക് 3 ഡയോപ്റ്ററുകൾ വരെ അസ്റ്റിഗ്മാറ്റിസത്തെ ശരിയാക്കാം. ഒരു ടോറിക് ലെൻസിൽ നിന്ന് ഏറ്റവും കൂടുതൽ നേട്ടം കൈവരിക്കുന്നതിന്, രോഗിയുടെ അസ്റ്റിഗ്മാറ്റിസത്തിനനുസരിച്ച് ലെൻസിനെ അച്ചുതണ്ടിലാക്കാൻ തിരിക്കണം. ടോറിക് ലെൻസ് പ്ലെയ്‌സ്‌മെന്റിൽ ഡോക്ടറെ സഹായിക്കുന്നതിനും അസ്റ്റിഗ്മാറ്റിക് പിശകുകൾ കുറയ്ക്കുന്നതിനും വേവെടെക് വിഷൻസ് സിസ്റ്റംസ് വികസിപ്പിച്ച ORA സിസ്റ്റം നൽകിയ ഇൻട്രാ ഓപ്പറേറ്റീവ് വേവ്ഫ്രണ്ട് വിശകലനം ഉപയോഗിക്കാം.
രണ്ട് കണ്ണുകളിലും വ്യത്യസ്ത പവറുകൾ നൽകി ദൂരെയും അടുത്തുമുള്ള കാഴ്ച പ്രശ്നങ്ങൾ പരിഹരിക്കുന്ന തരത്തിലും തിമിര ശസ്ത്രക്രിയ നടത്താം, ഈ സന്ദർഭങ്ങളിൽ, രോഗികൾ ഒരു ആവശ്യത്തിന് ഒരു കണ്ണിലെ മാത്രം കാഴ്ച പരിഗണിക്കാൻ നിർദ്ദേശിക്കുന്നു. ഈ പ്രക്രിയയിൽ ഒരു കണ്ണിൽ ദൂര കാഴ്ചയ്ക്ക് സഹായിക്കുന്ന ഇൻട്രാഒക്യുലർ ലെൻസും, മറ്റേ കണ്ണിൽ അടുത്ത് കാഴ്ച കിട്ടുന്ന രീതിയിലുള്ള ലെൻസും നിക്ഷേപിക്കുന്നു. മിക്ക രോഗികൾക്കും രണ്ട് കണ്ണുകളിലും ഉള്ള വ്യത്യസ്ത കാഴ്ചകളോട് പൊരുത്തപ്പെടാനാവും. ചിലർക്ക് ഇത് കാഴ്ച പ്രശ്നങ്ങൾ ഉണ്ടാക്കാറുണ്ട്. ഒരുതരം പരിഷ്‌ക്കരിച്ച മോണോവിഷൻ നേടുന്നതിന് ഇന്റർമീഡിയറ്റ് കാഴ്ചയ്ക്ക് പ്രാധാന്യം നൽകുന്ന ഐ‌ഒ‌എല്ലുകളുമായി വിദൂര ദർശനത്തിന് പ്രാധാന്യം നൽകുന്ന ഐ‌ഒ‌എല്ലുകൾ‌ ചേർ‌ക്കാം.
ബൌഷ്&ലോംപ് 2004-ൽ ആദ്യത്തെ ആസ്‌ഫെറിക് ഐ.ഒ.എൽ വികസിപ്പിച്ചെടുത്തു, ഇതിൽ ലെൻസിന്റെ മധ്യത്തേക്കാൾ വക്രത കുറവാണ് മറ്റ് ഭാഗങ്ങളിൽ. ഇത് ദൃശ്യതീവ്രത കൂട്ടുന്നുണ്ടെങ്കിലും, തീവ്രതയോടുള്ള സംവേദനക്ഷമത ആനുകൂല്യം പ്രായമായ രോഗികളിൽ നിലനിൽക്കില്ല എന്നതിനാൽ ചില തിമിര ശസ്ത്രക്രിയാ വിദഗ്ധർ ആസ്‌ഫെറിക് ഐ‌ഒ‌എല്ലുകളുടെ പ്രയോജനത്തെ ചോദ്യം ചെയ്യുന്നുണ്ട്.
പുതിയ ചില ഐ‌ഒ‌എല്ലുകൾ‌ക്ക് അൾ‌ട്രാവയലറ്റ്, ബ്ലൂ ലൈറ്റ് പരിരക്ഷണം നൽകാൻ കഴിയും. കണ്ണിന്റെ സ്വാഭാവിക ലെൻസ് ഈ ദോഷകരമായ രശ്മികളെ ഫിൽട്ടർ ചെയ്യുന്നുണ്ട്. നിരവധി പ്രീമിയം ഐ‌ഒ‌എല്ലുകളും ഈ ചുമതല ഏറ്റെടുക്കുന്നതിനായി രൂപകൽപ്പന ചെയ്‌തിരിക്കുന്നു. എന്നിരുന്നാലും കുറച്ച് പഠനങ്ങൾ അനുസരിച്ച്, ഈ ലെൻസുകൾ കാഴ്ചയുടെ ഗുണനിലവാരം കുറയുന്നതുമായി ബന്ധപ്പെട്ടിരിക്കുന്നു.
യാഥാർത്ഥ്യമല്ലാത്ത പ്രതീക്ഷകളും (കാഴ്ചയെക്കുറിച്ച്), ശസ്ത്രക്രിയാനന്തര അസംതൃപ്തിയും ഒഴിവാക്കാൻ ശസ്ത്രക്രിയയ്ക്ക് രോഗികളെ തിരഞ്ഞെടുക്കുന്നതും തിരഞ്ഞെടുത്ത ശേഷമുള്ള കൗൺസിലിംഗും വളരെ പ്രധാനമാണ്.
ഏത് ഐ‌ഒ‌എൽ ഉപയോഗിച്ചാലും, രോഗിക്ക് ആവശ്യമുള്ള റിഫ്രാക്റ്റീവ് ഫലം നൽകുന്നതിന് ശസ്ത്രക്രിയാവിദഗ്ദ്ധന് ഐ‌ഒ‌എല്ലിന്റെ ഉചിതമായ പവർ (ഒരു കണ്ണട കുറിപ്പടി പോലെ) തിരഞ്ഞെടുക്കേണ്ടതുണ്ട്. പരമ്പരാഗതമായി, ഐ‌ഒ‌എല്ലിന്റെ ആവശ്യമായ ശക്തി കണക്കാക്കാൻ ഡോക്ടർമാർ കോർണിയ വക്രത, അക്ഷീയ നീളം ഉൾപ്പെടെയുള്ള ശസ്ത്രക്രിയയ്ക്ക് മുമ്പുള്ള അളവുകൾ ഉപയോഗിക്കുന്നു. ഈ പരമ്പരാഗത രീതികളിൽ ഹാഗിസ്, ഹോഫർ ക്യൂ, ഹോളഡേ 1, ഹോളഡേ 2, എസ്ആർ‌കെ /ടി എന്നിവയുൾപ്പെടെ നിരവധി സൂത്രവാക്യങ്ങൾ ഉൾപ്പെടുന്നു. ഇത്തരം സൂത്രവാക്യങ്ങൾ ശസ്ത്രക്രിയയ്ക്ക് ശേഷമുള്ള രോഗിയുടെ കാഴ്ച മികച്ചതാക്കാൻ ഉള്ളവയാണ്
സ്ഥിതിവിവരക്കണക്കനുസരിച്ച്, തിമിര ശസ്ത്രക്രിയയും ഐ‌ഒ‌എൽ ഇംപ്ലാന്റേഷനും നേത്രസംരക്ഷണത്തിന്റെ കാര്യത്തിൽ സുരക്ഷിതവും ഉയർന്നതുമായ വിജയനിരക്കുകളുള്ള നടപടിക്രമങ്ങളാണ്. എന്നിരുന്നാലും, മറ്റേതെങ്കിലും തരത്തിലുള്ള ശസ്ത്രക്രിയ പോലെ, ഇത് ചില അപകടസാധ്യതകളെ സൂചിപ്പിക്കുന്നു. ഈ ലെൻസുകളുടെ മറ്റൊരു പ്രധാന വശമാണ് ചെലവ്. മിക്ക ഇൻ‌ഷുറൻസ് കമ്പനികളും പരമ്പരാഗത ഐ‌ഒ‌എല്ലുകളുടെ ചിലവ് വഹിക്കുന്നുണ്ടെങ്കിലും, കൂടുതൽ ചെലവേറിയ പ്രീമിയം ലെൻസുകൾ തിരഞ്ഞെടുത്താൽ രോഗികൾക്ക് ചിലപ്പോൾ വില വ്യത്യാസം നൽകേണ്ടിവരും.
ശസ്ത്രക്രിയയ്ക്ക് മുമ്പുള്ള വിലയിരുത്തൽ
തിമിരത്തിന്റെ സാന്നിധ്യം സ്ഥിരീകരിക്കാനും രോഗി ശസ്ത്രക്രിയയ്ക്ക് അനുയോജ്യമായ ആളാണോ എന്ന് നിർണ്ണയിക്കാനും നേത്രപരിശോധന അല്ലെങ്കിൽ ശസ്ത്രക്രിയയ്ക്ക് മുമ്പുള്ള വിലയിരുത്തൽ ആവശ്യമാണ്. ഇനിപ്പറയുന്നതുപോലുള്ള ചില ആവശ്യകതകൾ രോഗി പാലിക്കണം:
ശസ്ത്രക്രിയ നടപടിക്രമങ്ങൾ
തിമിരം നന്നായി ദൃശ്യവൽക്കരിക്കാൻ സഹായിക്കുന്നതിനായി പ്യൂപ്പിൾ തുള്ളിമരുന്നുകൾ ഉപയോഗിച്ച് വികസിപ്പിക്കുന്നു. അനസ്‌തേഷ്യ ടോപ്പിക്കൽ (ഐഡ്രോപ്പ്സ്) അല്ലെങ്കിൽ കുത്തിവയ്പ്പിലൂടെ (പെരിബൾബാർ അല്ലെങ്കിൽ കണ്ണിന് പിന്നിൽ റിട്രോബൾബാർ ആയി) നൽകാം. ഉത്കണ്ഠ കുറയ്ക്കുന്നതിന് ഓറൽ അല്ലെങ്കിൽ ഇൻട്രാവീനസ് സെഡേറ്റീവ്സ് ഉപയോഗിക്കാം. ജനറൽ അനസ്തേഷ്യ വളരെ അപൂർവമായി മാത്രമേ ആവശ്യമുള്ളൂ, കുട്ടികൾക്കും, പ്രത്യേക മെഡിക്കൽ അല്ലെങ്കിൽ മാനസിക പ്രശ്നങ്ങളുള്ള മുതിർന്നവർക്കും ഇത് ഉപയോഗിക്കാം. ഒരു സ്ട്രെച്ചറിലോ ചാരിയിരിക്കുന്ന തരത്തിലുള്ള കസേരയിലോ ശസ്ത്രക്രിയ ചെയ്യാം. കണ്പോളകളും ചുറ്റുമുള്ള ചർമ്മവും അണുനാശനം ചെയ്യും. മുഖം ഒരു തുണി അല്ലെങ്കിൽ ഷീറ്റ് കൊണ്ട് മൂടി, ഓപ്പറേഷൻ ചെയ്യേണ്ട കണ്ണ് മാത്രം തുറക്കുന്നു. ശസ്ത്രക്രിയയ്ക്കിടെ കണ്ണ് അടച്ച് തുറക്കുന്നത് ഒഴിവാക്കാൻ ഒരു സ്പെക്കുലം ഉപയോഗിച്ച് കണ്പോള തുറന്നു വെയ്ക്കുന്നു. ശരിയായി അനസ്തേഷ്യ ചെയ്ത കണ്ണുകളിൽ വേദന സാധാരണയായി കുറവാണ്, എന്നിരുന്നാലും ശോഭയുള്ള ഓപ്പറേറ്റിംഗ് മൈക്രോസ്കോപ്പ് ലൈറ്റിൽ നിന്നുള്ള അസ്വസ്ഥതയും സമ്മർദ്ദ സംവേദനവും സാധാരണമാണ്. അണുവിമുക്തമായ സലൈൻ ഐ ഡ്രോപ്പുകൾ അല്ലെങ്കിൽ മീഥൈൽ സെല്ലുലോസ് വിസ്കോഇലാസ്റ്റിക് ഉപയോഗിച്ച് കോർണ്ണിയയുടെ ഉപരിതലം നനവുള്ളതായി സൂക്ഷിക്കുന്നു. ലെൻസ് പുറത്തെടുക്കുന്നതിന് കോർണിയയും സ്ക്ലീറയും കൂടിച്ചേരുന്നിടത്തോ സമീപത്തോ ( ലിംബസ് = കോർണിയോസ്ക്ലെറൽ ജംഗ്ഷൻ) മുറിവുണ്ടാക്കുന്നു. ചെറിയ മുറിവുകളുടെ പ്രയോജനങ്ങളിൽ തുന്നൽ ഒഴിവാക്കുന്നതും (അല്ലെങ്കിൽ കുറച്ച് തുന്നലുകളുടെ ഉപയോഗവും) ചുരുങ്ങിയ വീണ്ടെടുക്കൽ സമയവും ഉൾപ്പെടുന്നു.
ലെൻസിലെ കാപ്സ്യൂളിന്റെ ഒരു ഭാഗം സിസ്റ്റോടോം എന്ന ഉപകരണം ഉപയോഗിച്ച് തുറക്കുന്നതിനുള്ള ഒരു പ്രക്രിയയാണ് ക്യാപ്‌സുലോടോമി (അപൂർവ്വമായി സിസ്റ്റോടോമി എന്നറിയപ്പെടുന്നു). ആന്റീരിയർ ക്യാപ്‌സുലോടോമി ലെൻസ് കാപ്‌സ്യൂളിന്റെ മുൻഭാഗം തുറക്കുന്നതിനെ സൂചിപ്പിക്കുന്നു, പോസ്റ്റീരിയർ കാപ്‌സുലോടോമി ലെൻസ് കാപ്‌സ്യൂളിന്റെ പിൻ ഭാഗം തുറക്കുന്നതിനെ സൂചിപ്പിക്കുന്നു. ഫാക്കോ എമൽ‌സിഫിക്കേഷനിൽ‌, സർ‌ജൻ‌ കർ‌വിലിനിയർ‌ കാപ്‌സുലോഹെക്സിസ് നടത്തുന്നു, വൃത്താകൃതിയിലുള്ളതും സുഗമവുമായ ഒരു ഓപ്പണിംഗ് സൃഷ്ടിക്കുന്നതിലൂടെ ലെൻസ് ന്യൂക്ലിയസ് എമൽ‌സിഫൈ ചെയ്യാനും ഇൻട്രാക്യുലർ ലെൻസ് ഇംപ്ലാന്റ് ചേർക്കാനും കഴിയും.
തിമിരം നീക്കം ചെയ്തതിനുശേഷം (മുകളിൽ വിവരിച്ചതുപോലെ ECCE അല്ലെങ്കിൽ phacoemulsification വഴി), സാധാരണയായി ഒരു ഇൻട്രാക്യുലർ ലെൻസ് ചേർക്കുന്നു. ഐ‌ഒ‌എൽ ചേർത്തതിനുശേഷം, മുറിവിലൂടെ ദ്രാവകം ചോർന്നിട്ടുണ്ടോ എന്ന് സർജൻ പരിശോധിക്കുന്നു. ഇത് വളരെ പ്രധാനപ്പെട്ട ഒരു ഘട്ടമാണ്, കാരണം മുറിവ് ചോർച്ച അനാവശ്യ സൂക്ഷ്മാണുക്കൾ കണ്ണിലേക്ക് പ്രവേശിക്കുകയും എൻഡോഫാൽതാൽമിറ്റിസിന് മുൻ‌തൂക്കം നൽകുകയും ചെയ്യും. ഒരു ആൻറിബയോട്ടിക്/സ്റ്റിറോയിഡ് കോമ്പിനേഷൻ ഐ ഡ്രോപ്പ് ഇടുകയും ശസ്‌ത്രക്രിയ നടത്തിയ കണ്ണിൽ ഒരു കണ്ണ് ഷീൽഡ് പ്രയോഗിക്കുകയും ചിലപ്പോൾ കണ്ണ് പാച്ച് നൽകുകയും ചെയ്യും.
ആൻറിബയോട്ടിക്കുകൾ ഓപ്പറേഷന് മുമ്പും, ഇൻട്രാ ഓപ്പറേറ്റീവ്, കൂടാതെ / അല്ലെങ്കിൽ ഓപ്പറേഷന് ശേഷവും നൽകാം. ശസ്ത്രക്രിയാനന്തരമുള്ള ടോപ്പികൽ ആൻറിബയോട്ടിക്കുകളുമായി സംയോജിച്ച് ഒരു ടോപ്പികൽ കോർട്ടികോസ്റ്റീറോയിഡ് കൂടി ഉപയോഗിക്കുന്നു.
മിക്ക തിമിര ശസ്ത്രക്രിയകളും ഒരു ലോക്കൽ അനസ്തെറ്റിക് പ്രകാരമാണ് നടത്തുന്നത്, ഇത് രോഗിയെ അതേ ദിവസം തന്നെ വീട്ടിൽ പോകാൻ അനുവദിക്കുന്നു. ഏതാനും മണിക്കൂറുകളോളം ഒരു കണ്ണ് പാച്ചിന്റെ ഉപയോഗം ആവശ്യമായി വന്നേക്കാം, അതിനുശേഷം വീക്കം നിയന്ത്രിക്കാൻ ഐഡ്രോപ്പുകളും, അണുബാധ തടയുന്ന ആൻറിബയോട്ടിക്കുകളും ഉപയോഗിക്കാൻ രോഗിക്ക് നിർദ്ദേശം നൽകുന്നു. തിമിര പ്രക്രിയ സാധാരണയായി ഔട്ട്‌പേഷ്യന്റ് ക്രമീകരണത്തിലാണ് നടത്തുന്നത്; അമേരിക്കൻ ഐക്യനാടുകളിൽ 2012 ൽ നടത്തിയ 99.9% തിമിര പ്രക്രിയയും ആംബുലേറ്ററി ക്രമീകരണത്തിലാണ് നടത്തിയത്.
പ്യൂപ്പിളറി ബ്ലോക്ക് ഗ്ലോക്കോമയുടെ സാധ്യത കുറയ്ക്കുന്നതിന് ചിലപ്പോൾ പെരിഫറൽ ഐറിഡെക്ടമി നടത്താറുണ്ട്. ഐറിസിലൂടെയുള്ള ഒരു ഓപ്പണിംഗ്, സർജറിയിലൂടെയോ (സർജിക്കൽ ഐറിഡെക്ടമി) അല്ലെങ്കിൽ ലേസർ ഉപയോഗിച്ച് (Nd-YAG ലേസർ ഐറിഡോടോമി എന്ന് വിളിക്കുന്നു) ചെയ്യാവുന്നതാണ്. തിമിര ശസ്ത്രക്രിയയ്‌ക്ക് മുമ്പോ ശേഷമോ ലേസർ പെരിഫറൽ ഐറിഡോടോമി നടത്താം.